
ČUVARI JAVNOG ĆUDOREĐA: CRKVENO-VJERSKA 
I PEDAGOSKA NASTOJANJA OKO OBLIKOVANJA 
ČITATELJSKIH NAVIKA HRVATSKE MLADEŽI 19. STOLJEĆA 


Jelena LAKUŠ, Osijek 


Još od antičkih vremena, a osobito nakon otkrića tiska, mnogi su pisci, pedagozi, crkveni ljudi 
i drugi čuvari javnoga ćudoređa ukazivali na loš utjecaj koji djela koja su smatrana moralno 
neprihvatljivima imaju na čitatelje. Kada su se potkraj 18. i u prvoj polovini 19. stoljeća do- 
godile diljem Srednje i Zapadne Europe intenzivne promjene na području kulture pisane riječi 
i čitanja, upozorenja o štetnosti čitanja takvih knjiga intenzivirala su se. S novinama na knji- 
žarskom tržištu te novim čitateljskim trendovima, koje su mnogi dočekali s velikim zazorom, 
vjerujući da čovjeka mogu lako skrenuti s puta vjere, poticati ga na nemoral, zlo i neposluh, 
u dodir dolazi i hrvatsko čitateljstvo, dakako, ono obrazovano. Smatrajući svojom dužnošću 
vođenje računa o moralu svojih građana, odnosno vjernika, crkveni su autoriteti i priznati 
pedagozi toga vremena držali iznimno važnim razvijati, usmjeravati i oblikovati njihove čita- 
teljske navike, namjeravajući ih tako držati u okvirima prihvatljivoga moralnog ponašanja, ali 
i lojalnosti i poslušnosti. U središtu su pozornosti ovoga rada preporuke za čitanje kojima se, 
i to ponajprije mladima, željelo ukazati na ono što (i kako) bi valjalo čitati, a što bi svakako 
trebalo izbjegavati. Istraživački korpus čine knjige i časopisi tiskani u nas tijekom 19. stoljeća, 
koji su navedenim preporukama obilovali. 


KLJUČNE RIJEČI: čitateljske navike, mladi, Crkva, pedagozi, ćudoređe, Hrvatska, 19. sto- 
ljeće. 


Uvod 


Razvijanje i usmjeravanje čitateljskih navika uskog sloja pismenih koji je u to vrijeme 
postojao, stoljećima je bilo u ovlasti Crkve, koja je dugo vremena, sve do početka 12. 
stoljeća, kada su osnovana prva sveučilišta s laičkim skriptorijima, imala monopol nad 
proizvodnjom, raspačavanjem i čitanjem knjiga, pomno vodeći brigu o moralu i pobožno- 
sti svojih vjernika. Brojni popisi zabranjenih knjiga, koje Crkva redovito počinje objav- 
ljivati od sredine 16. stoljeća, imali su zadatak da upozore čitatelje koje su to knjige kojih 

se treba čuvati,! jednako kao što su i povremeni popisi ispravnih knjiga, koji su također 
izrađivani u okrilju Crkve, imali zadatak da čitateljima preporuče knjige koje su smatrane 
dobrima i korisnima te koje će navesti ljude da budu dobri, poslušni i uzorni vjernici i 
građani.“ U razdobljima koja će uslijediti, Crkva je, uz sastavljanje navedenih popisa, 
nastojala i nizom drugih mjera kontrolirati proizvodnju, raspačavanje i čitanje knjiga, te 
na taj način usmjeravati (i kontrolirati) čitateljske navike svojih vjernika. No činile su to 
i svjetovne vlasti, pa su uz crkvene popise izlazili i popisi sveučilišta, gradskih uprava i 
svjetovnih vladara. Štoviše, prve popise zabranjenih knjiga nije objavila Crkva, već upra- 
vo svjetovne vlasti,“ propisujući, kako bi zaštitili svoje položaje, što je u njihovoj državi 
dopušteno čitati, a što nije, pribjegavajući i nizu drugih zakona i propisa koji su se ticali 
upravo problematike knjige i čitanja. Osobito to dolazi do izražaja u drugoj polovini 18. 
stoljeća, kada »sve češće državne vlasti diktiraju pravila ponašanja ne samo svjetovnih već 
i crkvenih cenzora«.* Zapravo, svi »koji su bili zaduženi i pozvani da se brinu za dobrobit 
naroda, za vjeru, državu, javno ćudoređe i, posebno, za stabilnost društvenih institucija, 
upozoravaju na štetnost čitanja pojedinih knjiga, odnosno pojedinih kategorija knjiga«.“ 
Drugim riječima, svi su se oni — od crkvenih ljudi, svjetovnih vladara, ali i pedagoga i dru- 
gih čuvara javnoga ćudoređa — smatrali pozvanima da razvijaju i usmjeravaju čitateljske 
navike građana, odnosno vjernika. Dakako, niti su uvijek napadane iste knjige ili iste sku- 


Prvi takav crkveni popis, uključen u tzv. Decretum Gelasianum, nazvan prema papi Gelaziju, bio je sastav- 
ljen već 496. godine i nosio je naslov De libris recipiendis et non recipiendis, a u njemu su se nabrajale naj- 
prije knjige koje je Crkva smatrala ispravnima, a onda i heretičke i apokrifne knjige, koje je Crkva osuđivala. 
Novi popis zabranjenih knjiga, pod naslovom Index auctorum et librorum prohibitorum, poslije poznat kao 
Index librorum prohibitorum, Crkva će objaviti tek 1559. godine (izdanje iz 1557. nije bilo raspačavano), 
nakon otkrića tiska. Otkrićem tiska, naime, knjige su se mogle umnažati mnogo brže i u mnogo većem broju, 
što je otvorilo put brojnim zlouporabama, ponajprije, smatralo se, od njezinih vjerskih protivnika. Vrijeme je 
to, naime, protureformatorskih nastojanja pa navedeni popis zabranjenih knjiga uglavnom obuhvaća knjige 
koje su osporavale crkvene dogme i autoritet Crkve, ali i one koje su ugrožavale moral vjernika. Posebno 
je tijelo, Congregatio indicis librorum prohibitorum, osnovano 1571. godine, navedeni popis neprestano 
obnavljalo i nadopunjavalo te je tijekom stoljeća, sve do posljednjega popisa iz 1948. godine, bilo tiskano 
njih čak četrdeset dva. Razne su edicije sadržavale i crkvena pravila, pod naslovom Deset pravila o zabranje- 
nim knjigama, što ih je donio Tridentski koncil (1545.—1563.), u kojima se detaljno obrazlaže što se smije 
tiskati, prodavati i čitati, a što ne te čega se sve treba pridržavati prigodom tiskanja neke knjige. Uskoro će 
biti donesen i Index expurgatorius librorum, odnosno popis knjiga koje je trebalo »očistiti« od dijelova koji 
su smatrani neprimjerenima ili opasnima. 
Tako je isusovac Antonio Possevino, zaključivši da je svijet prepun knjiga te da je bogobojaznom vjerniku 
teško snalaziti se među njima i odabrati one koje ga neće navesti na krivi put, objavio 1593. godine u po- 
sebnom popisu knjiga pod naslovom Brbliotheca selecta knjige koje su smatrane dobrima i korisnima te kao 
takve preporučene za čitanje. 
Uvodi se, primjerice, preventivna cenzura prema kojoj nijedan rukopis ne smije biti tiskan bez prethodnog 
odobrenja vjerskih autoriteta, zapljenjuju se rukopisi i knjige koje su smatrane neprimjerenima ili opasnima, 
vrši se strog nadzor nad radom tiskara, nakladnika, knjižara, privatnih i posudbenih knjižnica, često se zabra- 
njuje reklamiranje pojedinih knjiga i njihovo izlaganje na knjižarskim sajmovima, knjige se izostavljaju iz 
bibliografija te knjižarskih i drugih kataloga, itd. 
Prvi svjetovni popis tiskan je već 1510. godine, dakle, čak pedesetak godina prije crkvenog indeksa zabranje- 
nih knjiga, i to u sveučilišnom gradu Louvainu u Belgiji, a uskoro će se slični popisi pojaviti i u drugim eu- 
ropskim gradovima i državama, najprije u Engleskoj, Španjolskoj, a zatim i drugdje. Za razliku od crkvenog 
popisa zabranjenih knjiga, koji je bio obvezatan za sve katolike diljem Europe, popisi svjetovnih vladara 
razlikovali su se od države do države. 
5 Aleksandar STIPČEVIĆ, Socijalna povijest knjige u Hrvata. Knjiga II. Od glagoljskog prvotiska (1483.) do 
hrvatskoga narodnog preporoda (1835.), Školska knjiga, Zagreb, 2005., str. 218. 
$ Isto, str. 365. 

pine knjiga niti se to činilo uvijek s istim intenzitetom, no, ipak, određeni obrazac možemo 
uočiti. Tijekom srednjeg vijeka, naime, na meti su posebice bila djela poganskih pisaca 
antike, tijekom 16. i 17. stoljeća protestantske knjige, kojima se od 18. stoljeća pridružuju 
i knjige francuskih i drugih prosvjetitelja, a od 19. stoljeća knjige raznovrsnih socijalista, 
anarhista, liberala i sličnih. Erotske knjige i lascivne pjesme smatrane su lošima još od 
antičkih vremena, ali i knjige ljubavnoga sadržaja. Opasnost se, dakle, vidjela u djelima 
koja su osporavala vjerske dogme i autoritet Crkve, djelima kojima se, smatralo se, širio 
nemoral te djelima neprihvatljiva političkog sadržaja kojima se mogao poremetiti posto- 
jeći društveni i politički poredak. Loše knjige i loše čitateljske navike, držalo se, kvare 
društvene norme, od ćudorednih do političkih, dok, pak, dobre knjige pozitivno utječu na 
društvo, osobito na mladež." 


Iako se 19. stoljeće u tom pogledu nije bitno razlikovalo od prethodnih stoljeća borbe 
protiv loših knjiga i, kako se smatralo, neprimjerenih čitateljskih navika, njegova je spe- 
cifičnost u tome što su se upravo tada u većem dijelu Srednje i Zapadne Europe dogodile 
intenzivne promjene na području kulture pisane riječi i čitanja. Naime, od druge polovi- 
ne 18. stoljeća, širenjem pismenosti, čitateljstvo postaje ne samo sve brojnije već i sve 
heterogenije. Knjiga i čitanje postupno postaju dostupni i širim društvenim slojevima, 
pa stoga više ne možemo govoriti o samo jednoj čitateljskoj publici. Čitateljstvo je sada 
sastavljeno od čitateljskih skupina različitoga društvenog podrijetla i stupnja obrazova- 
nja, a time i različitih čitateljskih navika.* Prijelomni je trenutak u širenju čitateljskih 
krugova, uz razvoj školstva i širenje pismenosti, činila i industrijska revolucija, koja je 
odlučno utjecala na bržu proizvodnju i pojeftinjenje knjige, njezinu veću dostupnost, a 
time i povećanje njezina utjecaja u društvu. U većem dijelu Srednje i Zapadne Europe 
otvaraju se i prve posudbene knjižnice, koje su također omogućile da knjiga, pa tako i 
znanje, postanu dostupni svim društvenim slojevima. U navedenom razdoblju raste i 
važnost koja se čitateljima pridavala, a koja je ponajprije bila razvidna iz dva fenomena 


" Onavedenoj je problematici u nizu svojih djela pisao Aleksandar Stipčević. Spomenimo samo Stipčevićevu 
sintezu povijesti knjige koja je svoje drugo, prošireno i dopunjeno izdanje doživjela 2006. godine (Alek- 
sandar STIPČEVIĆ, Povijest knjige, Matica hrvatska, Zagreb, 2006.), trodijelnu sintezu socijalne povijesti 
knjige u Hrvata (Aleksandar STIPČEVIĆ, Socijalna povijest knjige u Hrvata. Knjiga I. Srednji vijek, Školska 
knjiga, Zagreb, 2004.; Aleksandar STIPČEVIĆ, Socijalna povijest knjige u Hrvata. Knjiga II. Od glagolj- 
skog prvotiska /1483./ do hrvatskoga narodnog preporoda /1835./, Školska knjiga, Zagreb, 2005.; Aleksandar 
STIPČEVIĆ, Socijalna povijest knjige u Hrvata, Knjiga III. Od početaka hrvatskog narodnog preporoda 
/1835./ do danas, Školska knjiga, Zagreb, 2008.), kao i djela posvećena sustavu cenzure i sudbini knjige, od 
kojih izdvajamo sljedeća: Aleksandar STIPČEVIĆ, Cenzura u knjižnicama, Filozofski fakultet, Zavod za 
informacijske studije Odsjeka za informacijske znanosti, Zagreb, 1992.; Aleksandar STIPČEVIĆ, O savrše- 
nom cenzoru iliti priručnik protiv štetnih knjiga i njihovih autora, Nakladni zavod Matice hrvatske, Zagreb, 
1994.; Aleksandar STIPČEVIĆ, Sudbina knjige, Naklada Benja, Lokve, 2000.). 

Općenito, drži se da su postojale tri osnovne čitateljske skupine: skupina visokoobrazovanih intelektualaca, 
skupina obrazovanih viših (građanskih) slojeva te skupina polupismenih čitatelja, kojima možemo pridružiti 
i one nepismene, koji su u dodir s pisanom riječju dolazili samo posredno, čitanjem naglas u krugu obitelji ili, 
pak, slušajući župnika za oltarom (Robert Allan HOUSTON, Literacy in Early Modern Europe. Culture and 
Education 1500—1800., Longman, London — New York,1988., str. 193-194; Helen SMALL, »A pulse of 124: 
Charles Dickens and a Pathology of the mid-Victorian Reading Public«, The Practice and Representation of 
Reading in England (ur. James RAVEN, Helen SMALL i Naomi TADMOR), Cambridge University Press, 
Cambridge, 1996., str. 263-264). 

Prva takva knjižnica javne naravi utemeljena je u Engleskoj početkom 17. stoljeća. Pod utjecajem ideja 
prosvjetiteljstva posudbene će se knjižnice diljem većeg dijela Europe pojaviti tijekom 18. stoljeća. 


105 


J. Lakuš, Čuvari javnog ćudoređa: crkveno-vjerska i pedagoška nastojanja... 


— fenomena kolektivnog mecenatstva i fenomena posveta kolektivnom čitatelju.'" Pod 
utjecajem sekularizacije i rasta zanimanja za prirodne i društvene znanosti, intenzivira 
se i tiskanje djela svjetovne naravi, ponajviše onih iz područja znanosti i umjetnost, ali i 
djela lijepe književnosti, dok, pak, slabi tiskanje djela duhovne provenijencije.'' Na knji- 
žarskom se tržištu pojavljuju i novi literarni žanrovi, od kojih iznimno popularni postaju 
romani.!'* Knjižarska proizvodnja postaje dijelom robne proizvodnje podložne zakonima 
tržišta te je knjiga, kao i svaka druga roba u to vrijeme, relativno brzo cirkulirala te stizala 
do svojih potencijalnih kupaca i čitatelja. Počinju se prakticirati i novi, »moderni« oblici 
čitanja, koji su podrazumijevali ponajprije čitanje u osami, koje se bitno razlikovalo od 
dotadašnjega tradicionalnog, kolektivnog čitanja u zajednici, najčešće u okrilju obitelji. 
Nove su čitalačke navike, prema mišljenju nekih povjesničara knjige i čitanja, dovele do 
kolektivne »čitalačke epidemije«, koja je prerasla u svojevrsnu »čitalačku revoluciju« 
ili »revoluciju čitanja«. Pod »revolucijom čitanja« podrazumijevali su napuštanje dota- 
dašnjega »intenzivnog« oblika čitanja (uzastopno čitanje istih sadržaja, mahom vjerske 
naravi) i usvajanje »ekstenzivnog« čitanja (čitanje knjiga raznovrsnih žanrova, i to ne is- 
ključivo u svrhu vjerske pouke ili naobrazbe kao prije, već ponajprije radi zabave).'* Sve 


! Opširnije o navedenim fenomenima vidi u: Jelena LAKUŠ, »Pisac i čitatelji: fenomen kolektivnog mece- 
natstva u Dalmaciji u prvoj polovici 19. stoljeća«, Libellarium: časopis za povijest pisane riječi, knjige i ba- 
štinskih ustanova, god. II, br. 1, Zadar, 2009., str. 29-45; Jelena LAKUŠ, »Pisac i čitatelji: fenomen posveta 
kolektivnom čitatelju u Dalmaciji u prvoj polovici 19. stoljeća«, Libellarium: časopis za povijest pisane 
riječi, knjige i baštinskih ustanova, god. III, br. 1, Zadar, 2010., str. 29—42. 

Vidljivo je to, primjerice, iz kataloga tada najvažnijega međunarodnoga knjižarskog sajma u Leipzigu, u 
kojem je udio vjerskih djela od polovine 18. stoljeća vidljivo opadao, dok je, pak, istodobno udio, pri- 
mjerice, djela lijepe književnosti kontinuirano rastao. Naime, 1740. godine bilo je zastupljeno 19 % naslo- 
va vjerske naravi, 1770. godine 11 %, a 1800. godine još manje — samo 6 %. S druge, pak, strane, postotak 
djela lijepe književnosti je rastao — sa samo 6 % 1740. godine na 16 % 1770. godine te čak 21 % 1800. 
godine, što je bilo čak za 15 % više od djela vjerske naravi. Taj je porast bio najizrazitiji kod romana, čiji 
je udio od oko 3 % iz 1740. godine porastao na gotovo 12 % 1800. godine (R. A. HOUSTON, nav. dj., str. 
190; Reinhard WITTMANN, »Was there a Reading Revolution at the End of the Eighteenth Century?«, 
A History of Reading in the West (ur. Guglielmo CAVALLO i Roger CHARTIER), Polity Press, Amherst, 
1999., str. 302). 

Iznimno su popularni bili, primjerice, Pamela i Clarissa Samuela Richardsona, tiskane u Britaniji 1740. 
godine, odnosno 1747—1748. godine. Iznimno je čitano bilo i djelo Jeana Jacquea Rousseaua La Nouvelle 
Helloise, koje je, nakon što je prvi put tiskano 1761. godine, postalo takav bestseler da je samo do 1800. 
godine doživjelo najmanje 70 izdanja. U Njemačkoj, koja je imala najbogatiju produkciju toga literarnog 
žanra, zabilježena je, pak, nevjerojatna popularnost Goetheova djela Die Leiden des Jungen Werther, tiska- 
nog 1774. godine. Uz ljubavne romane, veliku su čitanost doživjela i djela pornografske naravi, čitateljima 
već od prije poznata. Iznimno je popularno u Francuskoj, primjerice, bilo djelo Therese Philosophe, svojevr- 
sna mješavina metafizike i seksa, filozofije i pornografije, popraćena i elementima voajerizma, tiskana 1748. 
godine (R. A. HOUSTON, nav. dj., str. 197; R. WITTMANN, nav. dj., str. 296—297; Robert DARNTON, The 
Forbidden Best-Sellers of Pre-Revolutionary France, Fontana Press, London, 1996.). 

lako čitanje u osami nije bila novina ovoga razdoblja (pojavljuje se već tijekom ranoga srednjeg vijeka, ali je 
ograničeno na vrlo uzak krug ljudi), ono sada postaje sve zastupljenija i raširenija čitateljska praksa. 

Idejni utemeljitelj te teze, koja je više puta dovođena u pitanje, njemački je povjesničar knjige i čitanja Rolf 
Engelsing. No, na taj način tumačena »čitalačka revolucija« držala se odveć pojednostavljenom interpretaci- 
jom intenzivnih promjena koje su se događale na području kulture čitanja potkraj 18. i početkom 19. stoljeća. 
Robert Darnton i Reinhard Wittmann, primjerice, drže da je tradicionalni način čitanja bio više mehanički, 
lišen prevelikog razumijevanja pročitanog, nego »intenzivan« kao što je tvrdio Engelsing. S druge, pak, stra- 
ne, čitanje novih i popularnih žanrova, osobito romana, bilo je nerijetko »intenzivnije« nego čitanje vjerskih 
knjiga, kojima je takvo obilježje pripisivano. Romani su se, naime, često čitali i po nekoliko puta. Zbog toga 
ne možemo tvrditi da se pojavom novih žanrova gubi »intenzivno« čitanje, već naprotiv — ono postaje još 
snažnije. U osporavanju teze o »čitalačkoj revoluciji« kao strogom prijelazu s »intenzivnog« na »ekstenziv- 


B 


G 


rs 


106 


CCP 71 (2013.), str. 103-127 


to izazivalo je zazor i vjerskih i državnih vlasti. I jedni i drugi vjeruju da demokratizacija 
čitanja, pojava novih literarnih žanrova i novih čitateljskih trendova čovjeka mogu skre- 
nuti s puta vjere, poticati ga na nemoral, zlo i neposluh. Pisana se riječ, mislili su, može 
lako pretvoriti u subverzivan element te potkopati ne samo autoritet Crkve već i vladara. 
Zbog toga nastoje budno paziti da se ne tiska niti čita išta što je bilo protivno vjeri, moralu 
i dobrim običajima, što je bila uobičajena formulacija koju pronalazimo na knjigama koje 
su dobile dopuštenje za tisak.!“ 

Iako su u 19. stoljeću hrvatske zemlje, tada u sastavu Austrijskog Carstva, odnosno 
Austro-Ugarske Monarhije, uglavnom pripadale svijetu oralne kulture, !* te se »čitalačka 
revolucija« ondje dogodila znatno kasnije, a čak i tada većinom u urbanim krajevima, pa 
su i promjene u čitateljskim navikama bile uglavnom ograničenog dosega i utjecaja na 
cjelokupno društvo,!" vlasti su svjesne da i u nas čitateljstvo, dakako, ono obrazovano, 
prati novine na knjižarskom tržištu te nove čitateljske trendove. Naime, unatoč prilično 
učinkovitoj cenzuri, knjige tiskane u inozemstvu, koje su, držalo se, nerijetko vrvjele od 
moralno i politički neprihvatljivih ideja, zapravo su se relativno lako nabavljale. Opa- 
snosti koje su one sa sobom donosile na podjednak su se način bojale i vjerske i državne 
vlasti — vjerske vlasti, kao i mnogo puta do tada, jer su bile zabrinute zbog pada mo- 
rala i udaljavanja od duhovnih vrijednosti, ali i ubrzane sekularizacije društva, pojave 
bezvjerstva i širenja ispraznih vjerovanja, a državne vlasti jer su se bojale svega što na 
bilo koji način može narušiti temelje stabilnog, hijerarhijski uređenog društva te biti po- 
gubno za vladara i monarhiju. I mnogi su pedagoški pisci toga vremena vrlo jasno iska- 
zivali svoja neslaganja s novim čitateljskim trendovima, smatrajući važnim upozoriti na 
opasnosti koje od njih prijete, a koje su se i prema njihovu mišljenju uglavnom ogledale 
u padu morala i rušenju tradicionalnih moralnih (i duhovnih) vrijednosti. Uostalom, i 
školski je sustav, unatoč tomu što je tijekom 19. stoljeća prošao određeni stupanj seku- 


no« čitanje Wittmann je otišao i korak dalje tvrdeći da se, unatoč tomu što je u navedenom razdoblju doista 
naglo porastao broj čitatelja, stvarna demokratizacija čitanja dogodila tek stotinjak godina poslije, u drugoj 
polovini 19. stoljeća. Uz to, upozorava se na činjenicu da su se promjene u čitalačkim navikama događale po- 
stupno te nisu zahvatile u podjednakoj mjeri sve društvene slojeve, već mahom više građanske staleže. Nave- 
dene su promjene gotovo zaobišle najniže društvene slojeve, uglavnom nepismene (Robert DARNTON, The 
Kiss ofLamourette. Reflections in Cultural History, Norton, New York, 1990., str. 165-166; R. DARNTON, 
The Forbidden Best-Sellers of Pre-Revolutionary France, str. 218; Martyn LYONS, »New Readers in the Ni- 
neteenth Century: Women, Children, Workers«, A History of Reading in the West (ur. Guglie&lmo CAVALLO 
i Roger CHARTIER), University of Massachussets, Amherst, 1999., str. 313-344; R. WITTMANN, nav. dj., 
str. 285—300.). 

Jednako su tako knjige koje su na bilo koji način vrijeđale »vjeru i dobre običaje« bile izlučivane iz knjižnih 
fondova posudbenih knjižnica, kao što je, primjerice, bilo istaknuto u pravilniku posudbene knjižnice u 
Zadru: »Sara poi legge costante di escludere assolutamente tutte quelle opere che in qualunque modo porta- 
ssero offesa alla religione e al buon costume.« Rukopis Statuto dell 'associazione della Biblioteca Circolante 
Cattolica in Zara, Art. II (1872.). 

Godine 1870. gotovo je 85 % stanovništva Hrvatske i Slavonije bilo nepismeno. Nešto je manji broj nepi- 
smenih bio u austrijskom dijelu Carstva — godine 1900. u Dalmaciji je bilo 73 % nepismenih, a u Istri 54 
% (Istvin Gyčrgy TOTH, Literacy and Written Culture in Early Modern Central Europe, Central European 
Press, Budapest, 2000., str. 193-208; Mirjana GROSS — Agneza SZABO, Prema hrvatskom građanskom 
društvu, Globus Nakladni zavod, Zagreb, 1992., str. 44). 

Opširnije o tome vidi u: Jelena LAKUŠ, »Reading societies and their social exclusivity: Dalmatia in the first 
half of the 19th century«, Libellarium: časopis za povijest pisane riječi, knjige i baštinskih ustanova, god. I, 
br. 1, Zadar, 2008., str. 51—74. 

larizacije te sve više »preuzimao funkcije u odgoju koje su do tada pripadale obitelji i 
Crkvi«,'* držao važnim upravo moralno-religijski odgoj djece." Svi su oni — i crkvene 
i svjetovne i školske vlasti — nastojali, kako putem zabrana, odnosno putem vrlo dobro 
organiziranog sustava cenzure, tako i putem raznovrsnih preporuka za čitanje, koje se 
upravo nalaze u središtu pozornosti ovoga rada, podignuti literarni ukus čitateljstva i 
oblikovati njihove čitateljske navike kako bi ih na taj način držali u okvirima prihvatlji- 
voga moralnog ponašanja, ali i lojalnosti i poslušnosti. Unatoč velikoj opasnosti koja se 
vidjela u djelima koja su na bilo koji način ugrožavala stabilnost hijerarhijski uređene 
države, u ovom je radu pozornost ponajprije posvećena temi ćudoređa, odnosno proble- 
matici čitanja djela koja su smatrana moralno neprihvatljivima, jer su upravo ona prema 
mišljenju gotovo svih dušobrižnika toga vremena (crkvenih ljudi, mnogih svjetovnih 
pisaca, pedagoga i učitelja), kao i mnogih njihovih prethodnika, bila jednako tako izni- 
mno opasna i štetna,“ a poglavito od kraja 18. i početka 19. stoljeća, kada se ljubavni 
romani i pikantna erotska literatura, uglavnom na stranim jezicima, pojavljuju u velikim 
količinama na knjižnom tržištu.“ Osobita je pozornost posvećena mladima, koji su, 
mislilo se, najpodložniji utjecajima novih čitateljskih trendova. Istraživački korpus čine 
knjige i časopisi tiskani tijekom 19. stoljeća koji su obilovali preporukama o tome što bi 
(i kako) trebalo čitati, a što bi svakako trebalo izbjegavati. 


'š Dinko ŽUPAN, »'Uzor djevojke": obrazovanje žena u Banskoj Hrvatskoj tijekom druge polovine 19. st.«, 
Časopis za suvremenu povijest god. XXXIII, br. 2, Zagreb, 2001., str. 443-444. 

'" Primjerice, iako je u Banskoj Hrvatskoj uvođenjem Mažuranićeva školskog zakona iz 1874. godine, koji se 
odvijao u znaku sekularizacije i demokratizacije, Crkva izgubila svoj prijašnji utjecaj na školstvo (konkorda- 
tom sklopljenim između Svete Stolice i Austrije 1855. godine prestaje svaki svjetovni nadzor nad školama te 
školstvo biva ponovno podvrgnuto crkvenim vlastima), religijski karakter škole nije bio doveden u pitanje. 
Isto. 

2 O sustavu cenzure u hrvatskim zemljama u 19. stoljeću vidi primjerice: Ivan PEDERIN, Austrijska cenzura 
i nadzor nad dalmatinskim tiskom u Dalmaciji, Matica hrvatska, Zadar, 2008.; Aleksandar STIPČEVIĆ, 
»Borba protiv cenzure u Hrvatskoj u vrijeme hrvatskog narodnog preporoda«, Zadarska smotra, god. XLII, 
br. 6, Zadar, 1993., str. 27-33; Arnold SUPPAN, »Mjere cenzure protiv ilirskih listova Ljudevita Gaja«, 
Oblikovanje nacije u građanskoj Hrvatskoj (1835-1918), Naprijed, Zagreb, 1999., str. 55-91. 

2! Još su od antičkih vremena mnogi pisci, kao i pedagozi, političari, crkveni ljudi i drugi čuvari javnoga ću- 

doređa, ukazivali na loš utjecaj koji djela koja su smatrana moralno neprihvatljivima, ponajprije lascivna i 

erotska literatura, ali i najbenignija ljubavna lirika i djela ljubavnog sadržaja, imaju na čitatelje. S pojavom 

tiska, knjige takva sadržaja brže su se umnažale i bile još traženije, pa su i češća upozorenja o štetnosti nji- 
hova čitanja, na što je jasno ukazao i Tridentski koncil (1545.—1563.), koji je u već spomenutim pravilima 
pod naslovom Deset pravila o zabranjenim knjigama sedmo pravilo posvetio upravo knjigama koje »govore 

ili podučavaju lascivne i opscene stvari«. U njemu se jasno navodi koje su to knjige i kakvu opasnost one 

znače za Crkvu i cijelo društvo. One se posve zabranjuju jer je Crkva »dužna brinuti se ne samo za vjeru 

nego i za ćudoređe koje zna biti ugroženo čitanjem. Biskupi neka oštro kazne one koji ih drže.« Na to poštuje 

li se to pravilo osobito su pazili isusovci, premda, paradoksalno, možemo napomenuti da su se knjige takve 

naravi uspjele sačuvati upravo zahvaljujući tome što su bile, sve do otkrića tiska, prepisivane u samostanskim 

skriptorijima, a to znači i da su bile čitane u crkvenim krugovima. Neki od visokih crkvenih prelata čak su ih 

i pisali (A. STIPČEVIĆ, Sudbina knjige, str. 145—146.). 

Naši su ljudi, doduše, dobro poznavali i lascivne i sablažnjive narodne pjesme koje nisu pronalazili u knjiga- 

ma, već su se prenosile s koljena na koljeno te koje su jednako tako, smatrali su crkveni i svjetovni autoriteti, 

bile moralno neprihvatljive. Opširnije o tome vidi u: A. STIPČEVIĆ, Socijalna povijest knjige u Hrvata. 

Knjiga II. Od glagoljskog prvotiska (1483.) do hrvatskoga narodnog preporoda (1835.), str. 367-370. 

Preporuke za čitanje: što valja čitati, a što bi svakako trebalo izbjegavati 


Preporukama za čitanje promovira se ponajprije čitanje djela vjerske i duhovne proveni- 
jencije — katekizama, molitvenika, pobožnih i duhovnih knjižica, ali i putopisa, životopisa, 
povijesnih, zemljopisnih i prirodoslovnih djela te djela praktične naravi. Čitateljima se 
savjetuje da pažljivo odabiru knjige koje će čitati te izbjegavaju one koje su smatrane 
nekorisnima, lošima ili nepoćudnima. Činilo se to putem moralno-didaktičkih knjiga i ča- 
sopisa, pedagoških traktata, priručnika o lijepom ponašanju, ali i putem nabožnih knjižica 
i druge literature duhovne provenijencije. Jedna od njih je i knjižica svećenika Antonija 
Riccardija Relazione Storica Di Maria Morl Di Caldaro, izišla u hrvatskom prijevodu 
1841. pod naslovom Dogodovstjeno povidjenje xivota Marie Morl iz Kaldara, koja je 
sadržavala životopise triju svetica iz Tirola — Marije Mdrl, Marije Dominike Lazzari i Kre- 
senice Nieklutsch. U uvodu knjižice njezin prevoditelj Andrija Stazić“ upozorava da ništa 
u životu nije toliko dragocjeno kao slijediti put evanđelja te steći temeljna duhovna sazna- 
nja. Jedini je to način na koji se može zaslužiti milost nebeskoga Oca, čak i ako čovjek 
posjeduje vrlo skromno svjetovno znanje.“ Svjetovna su djela smatrana korisnima,“ no 
vjeruje se da svjetovno znanje može lako potkopati duhovne vrijednosti. Zbog toga Stazić 
duboko žali što mladi ljudi u svoje ruke pohlepno i bez ikakva kriterija uzimaju knjige 
»od svake svitovne mudrosti« te svoje znanje o životu crpe samo iz njih. Upozorava ih da 
čovjek treba svoj duh najprije nahraniti duhovnim znanjima, a tek onda stjecati ona svje- 
tovna jer »svitovne knjige prosvitljuju pamet, a duhovne prosvitljuju i ganivaju serce«. 
Zbog toga ih savjetuje da duhovne knjige čitaju barem s toliko zadovoljstva i žara s koliko 
čitaju knjige svjetovne naravi. Bez djela »ozbiljske pobožnosti« i »čistoga Bogočestija«, 
koje krijepe naše srce i dušu, nema niti prevelike koristi od znanja stečenog čitanjem svje- 
tovnih knjiga. Štoviše, ono čak, bez duhovne podloge i temelja, može biti i štetno: 
[...] Vo u danasna vrimena vidi-se da Mladex pohlepna targce za Knjigom od svake 
svitovne mudrosti, koje izviru iz svake strane kako vrutci u kisevitoj zimi, i kako 
pcela iz cvitovah, izpija njihove slatkosti, gradđechi sate medene znanja, s' kojim 
xivot osladjiva i u prosvitljenju pamet goji. Ovako mudro dilovanje dostojnoje po- 
hvale i jerba nastojanje o nauku ostri um, osvitljava uljudnost, resi pamet, otvara 
nove pute k'dobiti i pripravlja udobnosti (comodita) xivota. Triba-je dakle pervo 
uresiti bogostovno pamet, pak sticati mudrost svitovnu i upravljati njezinom pro- 
svitljenostju serce; tada-che-se svarhi, za koju Bog stvori covika, odgovoriti. Svi- 
tovne knjige prosvitljuju pamet, a duhovne prosvitljuju i ganivaju serce. Ko dakle 
nehaje za ove poslidnje, protivi-se primjenoj oblasti i razumu. Potribito je da Mla- 
dex barem s jednakom ugodnostju stije i knjige duhovne, koje bistre bogo-stovnu 


2 


bo) 


Andrija Stazić (1801.—1872.) bio je poznati jezikoslovac, preporoditelj i učitelj, autor gramatike ilirskog 
(hrvatskog) jezika. 

Antonio RICCARDI, Dogodovstjeno povidjenje xivota Marie Morl iz Kaldara upisano od redoglavnika 
Antona Rikardi prineseno u ilirski jezik po jednomu ugitelju kral. narodne ugionice S. Domenika. U Splitu, 
po Bernardu Piperati, 1841., str. 6. 

O tome svjedoče i mnogobrojni prijedlozi za čitanje koje pronalazimo u izvorima toga vremena. Vidi pri- 
mjerice: Jagoda TRUHELKA, »Što da čitaju naše mlade djevojke«, Napredak, god. XXXIV, br. 11, Zagreb, 
1893., str. 167; Mavro ŠPICER, »O djevojačkim štivima«, Domaće ognjište, knj. IV, sv. 3, Zagreb, studeni 
1904., str. 55. 

pamet i natapaju s 'kripostju serce, kao tiha rosica zemlju, bez koga ganutja serca, 
malo-su korisna znanja umstvena (intellettuali), ah! Bog-bi dao da koi put ni-su 
jos i skodna dusi [...].2 


Stoga, umjesto da mladi lutaju u potrazi za svjetovnim znanjem, bilo bi mudrije da se ugle- 
daju na tirolske svetice, jer njihovu mudrost ne može nadvisiti niti sve svjetovno znanje.?" 


Iako ne poriče važnost knjige kao izvora raznovrsnoga znanja, i nekoliko godina poslije Sta- 
zić se obrušava na mlade ljude koji čitaju sve na što naiđu. Služeći se zgodnom alegorijom o 
pčelama koje lete od cvijeta do cvijeta, ali zaobilaze one cvjetove koji ne mirišu,* Stazić ih 
upozorava da bi i oni tako trebali izbjegavati knjige koje »sil6 pamet i preško-vraćaju, kvare 
sarce«, jer čitanjem takvih knjiga čovjek ne može »dostignut niegda oni mir duševnosti, 
kojeg samo mogi-mu dati knjige ćudorčdne«. Opasnost se, dakle, vidjela u čitanju »neću- 
dorednih«, besramnih, nedoličnih knjiga, koje navode čovjeka na grijeh i nemoral. Onaj tko 
zloupotrebljava čitanje, postaje neprijatelj samome sebi. I ne samo to, on postaje nehajan 
prema Bogu, koji mu je podario vid i razum da može razlučiti razliku između dobra i zla: 
Današnja mladež pohlepno tarče svake mtidrosti za knjigam koje izviru iz svake 
strane kako vrtitci u kiševitoj zimi. Dobro činiš mila Dalmatinska mladeži: knjige- 
su blagište zndnja ljudskoga; one nam otvoraju vrđta prosvfetljenja, i prištvaju 
krila pameti, da I6ti po rajskiem prostorima mtidrosti. Nu i čela leti od cvletića do 
cvfetića, ali nepada na cviete nemirisne; tako i ti čini, bieži knjige nećudo-redne, 
one sile pamet i preko-vraćaju, kvare sarce, što teško škodi čovieku koi nemože 
ovakiem knjigam dostignut niegda oni mir duševnosti, kojeg samo mogii-mu dati 
knjige ćudoredne. Tko zlo upotrebljava štivenje, koje na korist a ne na štetu ima 
sliižiti, pokažuje-se nepriatelj vlastitog dobra, neharan Bogu koi-ga-je nadario 
razumom da umie razaznati dobro od zla; nespoznat daržavi koja-mu ddje pit 
na prosvletljenje i dobro-stdnje. [...] Oči-su ddr božji, sližimo-se njima dostoj- 
no, nećemo biti neharni onom koi nam-ih-je darovđo. Od vrđtimo ih od stvđrih 
gadnieh, potištenfeh, učinićemo-se dostojni neprocienjenoga ovog dđra.?? 


Citirani je odlomak izišao u Stazićevoj gramatici ilirskoga (hrvatskog) jezika, a nalazi se 
na samome početku dijela s praktičnim zadatcima, što ukazuje na to da je pitanje »dobrih« 
i »loših« knjiga doista snažno zaokupljalo umove suvremenika, o čemu nam svjedoče i 
brojni katekizmi tiskani tih godina, kao i niz pastoralnih pisama i propovijedi. 


?* A. RICCARDI, nav. dj., str. 5. 

27 Isto, str. 62-63, 93—94. 

28 Alegorija pčela vrlo je često korištena kako bi se mladima ukazalo na štetnost čitanja svega što im dođe pod 
ruku. Tako je, primjerice, učitelj, pedagog i etnograf Mijat Stojanović (1818.—1881.) u listu Napredak 1860. 
godine, u prilogu Pedagogički odlomci, koji je izlazio u nekoliko brojeva, zapisao: »...koji će rado čitati do- 
bre, mudre i pametne spise i knjige, i ako jim kadgod u životu padnu pod ruke zavabljive, otrovne, zavodljive 
i pogibeljne knjige, oni jih ili neće čitati, ili, ako jih i uzčitaju, to će činiti, kao sto prilježne i rađene pčele, 
leteći s cvieta na cviet padnu kadšto i na otrovno, liepim cvietoin ukrašeno bilje, na tatulu, paskvicu, mlieč, 
zmijsku jagodicu, na Četneriku i gorčiku itd.; ali zato neizpijaju otrov iz tih bilinab, nego samo sok sladki, iz 
koga prave med. Tako i ćudoredno dobro naobraženi ljudi čitajući otrova pune zločeste spise i knjige vade iz 
njih, što je mudro, pametno, koristno i valjano, a otrov ostavljaju, da ga grizu moljci i izpijaju gadni pauci« 
(Mijat STOJANOVIĆ, »Pedagogički odlomci«, Napredak, god. I, br.12, Zagreb, 1860., str. 183). 

2 Andrija STAZIĆ, Grammatica della lingua illirica, Battara, Zara, 1850., str. 26—27. 

Svi oni upozoravaju na opasnost od pisane riječi, savjetujući vjernicima da umjesto čita- 
nja neprihvatljivih i nemoralnih knjiga u svoje ruke uzmu »knjige duhovne«, »bogomile 
knjixice«, »libri spirituali«,*% a da čitanje ili posjedovanje zabranjenih knjiga, osobito onih 
besramne naravi, svakako ispovjede. Potonje upute pronalazimo u, primjerice, knjižici 
Breve e facile modo di richiamar a memoria ogni peccato,' koja je vjernicima trebala 
služiti kao priručnik pri ispovijedi.“* Navedena je knjižica grijehom smatrala prodaju za- 
branjenih knjiga,“ kao i pisanje, oglašavanje ili raspačavanje satira, pjesama ili uvredlji- 
vih knjižica o nekome (»satire, canzoni e libelli infamatori contro alcuno«).** Čitanje be- 
sramnih knjiga (»libri impudici«) ili, pak, pjevanje lascivnih pjesama (»canzoni oscene«) 
smatralo se kršenjem šeste Božje zapovijedi, jer čovjeka navode na blud i nemoral.?* Na- 
dalje, i Katekizam illi nauk kerstjanski čitanje »knjiga necistih« navodi kao grijeh kojim 
se krši šesta Božja zapovijed: 

U[čitelj]: Sto zabranjuje sesta zapovid? 

O[dgovor]: Sesta zapovid zabranjuje svaku verst od dillć, cinđ, i ricii nepostenih, 

nasladjenje povoljno, pristajanje na mislih, i xelje neciste, i napokon sve ono, sto 

navodi na necistochu, i na bludnost. 

U. Kojesu one stvari koje navode na necistochu? 


O. Na necistochu navode nerednost u odichah, danguba, savisnost i netrizmenost 
u jechu, i pichu, odvech slobodno priateljstvo opchenje, i razgovaranje s 'celjadju 
razlika spola, neredna xelja od occiu, i stenje od knjiga necistih ?* 


Slične riječi pronalazimo i u početnicama // libro minore di lettura*" i Il libro maggiore 
di lettura,?* koje su služile i vjerskoj pouci učenika, kao i u katekizmu Breve compendio e 
Jacile metodo della dottrina christiana: 


M[aestro]. Come si trasgredisce colle parole [precetto sesto: non fornicare]? 


D/iscepolo]. Si trasgredisce col fare discorsi sporchi e poco onesti, col cantare 
canzoni, o far racconti lascivi, coll 'insegnare, o persuadere ad altri cose brutte, e 
disoneste. 


3 


8 


II libro minore di lettura ad uso delle scuole normali negl'II. RR. Stati Austriaci: dottrina della religione, coi 
tipi ed a spese dei fratelli Battara, Zara, 1834., str. 13—14; 11 libro maggiore di lettura ad uso delle scuole nor- 
mali negl'II. RR. Stati austriaci: dottrina della religione, coi tipi ed a spese dei fratelli Battara, Zara, 1841., 
str. 15, 98; Josip GODEASSI, Knjiga pastirska redovnicim i puku splitskomu i makaranskomu Jozip Biskup 
= Epistola pastoralis ad clerum et populum Spalatensem et Makarskensem Josephus Episcopus. U Zadru, iz 
Utesctenice Demarki = Jaderae, ex Tipografia Demarchi, 1841., str. 9. 

Breve e facile metodo di richiamar a memoria ogni peccato, Tipografia Martecchini, Ragusa, 1850., str. 7. 

ljeća u Dalmaciji«, Croatica christiana periodica, god. XXXI, br. 59, Zagreb, 2007., str. 78. 
33 Breve e facile modo di richiamar a memoria ogni peccato, str. 21. 
Isto, str. 23. 
Isto, str. 19. 
Katekizam illi nauk kerstjanski za sluxbu svih cerkava dalmatinskih... . U Zadru, iz utistionice Battara, 1832., 
str. 36. 
37 JI libro minore di lettura, str. 15—76. 
%% ]1 libro maggiore di lettura, str. 89-90. 

J. Lakuš, Čuvari javnog ćudoređa: crkveno-vjerska i pedagoška nastojanja... 


M. Come si trasgredisce colle opere? 


D. Si trasgredisce mirando cose illecite, e proibite, con baci men casti, con scherzi 
men pudici, con leggere canzoni, e libri disonesti, e col commettere qualunque 
altra azione impudica. >? 


Posjedovanjem i čitanjem zabranjenih knjiga, osobito onih koje su se bavile pitanjima 
vjere ili, pak, čovjeka poticale na praznovjerje, kršila se i prva Božja zapovijed, kao što 
je bilo navedeno u katekizmu Breve compendio e facile metodo della dottrina cristiana.* 
Zbog toga je valjalo izbjegavati i nemoralne i lascivne knjige i pjesme (»ibri disonesti«, 
»canzoni lascivi«), ali i ljubavne romane (»materie amorose ed impure«).“ Očito je da su, 
unatoč tomu što se knjižna produkcija u nas još uvijek kretala u tradicionalnim okvirima 
te se zasnivala ponajviše na djelima duhovne provenijencije, »neciste« knjige, koje su 
uglavnom pristizale inozemnim kanalima, bile čitane i u nas.+“ Stoga ne čudi tako velik 
broj upozorenja o štetnosti njihova čitanja. Katekizmi, knjige koje su puku bile najdostup- 
nije, bile su za to najdjelotvornije sredstvo. Za njima su posezale ne samo vjerske već i 
svjetovne vlasti. Ne čudi stoga da je i bosanski svećenik Ivan Dujmušić“* držao važnim u 
svojoj knjižici pod naslovom Knjiga o knjigama ili naputak u korisno štivo, tiskanoj 1904. 
godine uz odobrenja Ordinarijata vrhbosanskog, u trima poglavljima — Korist dobroga 
štiva, Kako valja čitati knjige i O zlim knjigama — rezimirati stajalište Crkve o čitanju, 
objasnivši da na svijetu ima puno dobrih knjiga koje hrane dušu čovjeka, oplemenjuju 
ga, učvršćuju njegovu vjeru te postojeće moralne i društvene vrijednosti, ali jednako tako 
ima i onih loših, opasnih, zlih i nečistih, koje nipošto ne odgovaraju idealu istine, dobrote 
i ljepote kojem valja težiti.“ 

Nečistim su knjigama, tim »literarnim opijumom«,“* osobito smatrani romani, ponajprije 
oni ljubavni, ali i druge knjige sumnjive moralne vrijednosti,“ na čiju se štetnost nepresta- 


> Breve compendio e facile metodo della dottrina cristiana per ammaestrare gli altri, ed apprendere da se solo 
la verita piu essenziali necessarie a sapersi da ogni cattolico, che brama efficacemente salvarsi dato in luce 
da un sacerdote cappucino, dalla Stamperia di Giovanni Demarchi, Spalato, 1815., str. 51-52. 

4 Isto, str. 42-43. 

“Isto, stt. 51. 

Primjerice, 1842. godine otac Konstantin Božić upozorava da zabranjene knjige u zemlju unose »krimi- 

nalci«, bezvjernici i licemjeri. Božić konstantira sa žaljenjem da se takve knjige dobro prodaju, premda su 

prepune zabluda, laži i kontradikcija, te loše utječu na duh ljudi (Konstantin BOŽIĆ, Orazione sacra tenuta 

dal R. P Costantino Boxich M. O. nella occasione della solenne professione di cinque suoi chierici dedicata 

all 'illustrissimo e reverendissimo Monsignore Giovanni Bercich vescovo di Cassia, tipografia Demarchi, 

Zara, 1842., str. 31-32). 

Opširnije o tome vidi u: J. LAKUŠ, »Jozefinistički duh i katekizmi prve polovice 19. stoljeća u Dalmaciji«, 

str. 70-71. 

Ivan Dujmušić je inače u razdoblju od 1918. do 1931. bio urednik lista Vrhbosna, koji je izlazio jedanput ili 

dvaput mjesečno od 1887. do 1945. godine, a bio je nastavak lista Srce Isusovo (1882.—1886.), službenoga 

glasila Vrhbosanske nadbiskupije. 

A. STIPČEVIĆ, Socijalna povijest knjige u Hrvata, Knjiga III. Od početaka hrvatskog narodnog preporoda 

(1835.) do danas, str. 256. 

Naomi TADMOR, »'In the Even My Wife Reads to Me": Women, Reading and Household Life in the 18 

century« (ur. James RAVEN, Helen SMALL i Naomi TADMOR), The Practice and Representation of Rea- 

ding in England, Cambridge University Press, Cambridge, 1996., str. 165. 

Čitanje romana izazivalo je negativnu reakciju diljem Europe. Vidi primjerice slučaj Engleske u 18. stoljeću: 

Ana VOGRINČIČ, »The Novel-Reading Panic in 18" Century in England: an Outline of an Early Moral 

CCP 71 (2013.), str. 103-127 


no upozoravalo,“* kao što je to u prilogu Pedagogički odlomci, koji je u nekoliko brojeva 
izlazio u listu Napredak“ 1860. godine, učinio i učitelj i pedagog Mijat Stojanović:?" 


[...] Mnogo se piše, štampa i čita u naše vrieme. Ali mladež najradje čita romane, 
a mnogi i stariji sviet čita radje sve povremene listove političke, satiričke, zabav- 
ne; ali listove pisane u čistom religioznom duhu, knjige duhovne, to malo tko čita. 
Zločest i opak znak pokvarene dobe. Bolje je i nečitati, nego čitati knjige i listove, 
kojim se srce truje, strasti draže i podžižu, volja izopačuje, razum zamagljuje i 
pamet vjetri [...]"! 


Zabrinuti su bili svi — od pedagoga, preko crkvenih pisaca do državnih vlasti, pa nije stoga 
čudno da pronalazimo niz priloga o toj, kako se smatralo, pošasti koja je prijetila time da 
upropasti obitelj i društvo u cjelini. Romani su pobuđivali zanimanje uglavnom ženskog 
dijela čitateljstva, dakako, onog iz plemićkih i viših građanskih krugova, koji je bio ne 
samo pismen te posjedovao određen stupanj višeg obrazovanja već i imao dovoljno slo- 
bodnog vremena (dakako i novaca) koje je mogao utrošiti na čitanje knjiga.?? 

Media Panic«, Medijska istraživanja, god. XTV, br. 2, Zagreb, 2008., str. 103-124. Navedenu problematiku 
autorica razmatra u kontekstu suvremenoga sociološkog pojma — »moralne medijske panike«. 

Primjerice, još je Marija Terezija u 18. stoljeću u svojim popisima zabranjenih knjiga uvrstila, uz djela fran- 
cuskih enciklopedista, engleskih empirista i drugih knjiga koje su smatrane opasnima, i mnoge ljubavne, a 
posebice erotske knjige. Također, zakonom o tisku iz 1810. godine, koji je vrijedio za cijelo Carstvo, austrij- 
ske su vlasti donijele odredbu kojom je prema djelima zabavne naravi, osobito romanima, trebalo biti puno 
oprezniji nego prema, primjerice, knjigama znanstvene naravi. Cenzura je, naime, sve do potkraj 1820-ih i 
sredine 1830-ih, kada je veću pozornost počela pridavati djelima prožetim liberalnim idejama, bila u potpu- 
nosti nesklona romantizmu kao umjetničkom i književnom pravcu, pa stoga na popisima zabranjenih knjiga 
pronalazimo niz spisatelja koji su njegovali romantički izričaj. Zapravo, bila su zabranjena sva djela koja 
uzbuđuju maštu, dok je nešto blaži odnos postojao prema klasičnim djelima svjetske književnosti. Nadalje, 
i nakon proklamirane slobode tiska 1848. godine, dokument koji je bio uperen protiv zlouporabe tiska pod 
naslovom Provisorische Verordnung gegen den Missbrauch der Presse je, između ostalog, navodio porno- 
grafiju, neprovjerene i senzacionalističke priče i slično kao literaturu koju je bilo zabranjeno tiskati (Ivan 
PEDERIN, »Austrijska cenzura od 1810. do 1848. i njezin utjecaj na razvitak knjižnica u Dalmaciji«, Vjesnik 
bibliotekara Hrvatske, br. 30, Zagreb, 1987., str. 23, 28; Ivan PEDERIN, »Odnos austrijske cenzure prema 
evropskim književnostima, filozofiji, novinstvu i političkoj ideologiji«, Zbornik Matice srpske za književnost 
ijezik, god. XXXII, br. 2, Novi Sad, 1984., str. 201-227; A. STIPČEVIĆ, Socijalna povijest knjige u Hrvata, 
Knjiga III. Od početaka hrvatskog narodnog preporoda (1835.) do danas, str. 479.; A. STIPČEVIĆ, Sudbina 
knjige, str. 198). 

Polumjesečnik Napredak (1859.—1945.), koji je izlazio u Zagrebu, bio je »pedagoški časopis za učitelje, 
odgojitelje i sve prijatelje mladeži«. Njime je započeo pokret za reformu hrvatskoga školstva. 

Mijat Stojanović (1818.—1881.) bio je pedagog i etnograf te narodni učitelj u Bosanskom Šamcu, Velikoj 
Kopanici, Županji, Sremskim Karlovcima, Ogulinu i Gospiću. Izdao je nekoliko vrijednih zbirki et- 
nografskog sadržaja, koji su se mahom ticali slavonske narodne baštine, te još niz članaka i napisa po 
raznim časopisima. 

M. STOJANOVIĆ, »Pedagogički odlomci«, Napredak, god. I, br.12, Zagreb, 1860., str. 182. 


? »Romane i druge knjige sumnjive moralne vrijednosti čitali su, naravno, i dječaci, no oni su više voljeli 


avanturističke, špijunske, ratne i slične knjige, koje su također u glavama mladog čovjeka izazivale zbr- 
ku, no dečki nisu toliko zabrinjavali pedagoge, crkvene i svjetovne krugove, nego lakomislene djevojke« 
(Aleksandar STIPČEVIĆ, Socijalna povijest knjige u Hrvata, Knjiga III. Od početaka hrvatskog narodnog 
preporoda (1835.) do danas, str. 357). Nije to bilo ništa neuobičajeno. Još je, primjerice, biskup Grgur iz Nise 
u 4. stoljeću čitanje grčkih tragedija i komedija, koje su smatrane poganskim djelima te nerijetko sadržavale 
mnogo toga što se kosilo s kršćanskim moralnim vrijednostima, zabranio samo djevojkama. Čini se zato »što 
je mislio da su dječaci čvršći i otporniji od djevojaka i da na njih čitanje ili gledanje komedija i tragedija neće 
loše utjecati kao na nježnu djevojačku dušu« (A. STIPČEVIĆ, Sudbina knjige, str. 144). 

J. Lakuš, Čuvari javnog ćudoređa: crkveno-vjerska i pedagoška nastojanja... 


Budući da su djevojke i žene do romana i ostaloga neprihvatljivog štiva dolazile ne samo 
kupovinom u inozemnim (katkada i u domaćim) knjižarama već i posudbom u javnim 
knjižnicama, vlasti su prema posudbenim knjižnicama bile izrazito nesklone, nazivajući ih 
»duhovnim otrovom« društva, »kućama moralne i političke propasti«, čak i »bordelima«." 
Zbog toga su se dopuštenja za njihovo osnivanje vrlo teško dobivala.** Kada bi se takvo 
dopuštenje i ishodilo, vlasti su strogo nadzirale njihov knjižni fond, nastojeći na taj način 
nadzirati i čitateljske navike njezinih članova.“ Tako, primjerice, u pravilniku zadarske 
javne knjižnice »Paravia« stoji da se mladima ne odobrava posudba romana i druge litera- 
ture posve zabavne naravi.** I primjedba cenzora Brozovića, vezana uz knjižni fond prve 
zadarske posudbene (javne) knjižnice, otvorene 1844. godine, ticala se upravo romana. 
Knjižnica je, naime, prema njegovu mišljenju sadržavala previše djela zabavne naravi, 
pri čemu posebno ističe velik broj talijanskih i njemačkih romana. Tako velik broj djela 
namijenjenih isključivo zabavi nepotreban je te nalaže da se u knjižnome fondu čuva samo 
po jedan njihov primjerak." Još su manje romani bili prihvatljivi u školskim knjižnicama, 
kao što je vidljivo iz govora učitelja Dragutina Klobučara“ na glavnoj skupštini bjelovar- 
skoga Učiteljskog društva 1893. godine: 


[...] U učeničku knjižnicu ne će učitelj metati novele i romane, n.p. od ,,Matice 
hrvatske “. Jer čitanje pripovijesti i romana ne pristaje za mladež srednjih škola, a 
kamo li djetetu u pučkoj školi. Tim se bo za cijelo raspiruju strasti osobito putene u 
mladenačkoj naravi i utire put moralnoj pokvarenosti. Za djecu u 2. i 3. razredu su 
priče, basne, legende (životi svetaca), hrvatske pripovijetke, povjesne priče, kratke 
i lako shvatljive slike iz naravi, pjesme o domovini i životopisi vladara. U četvrtom 
razredu i opetovnici daje se već takovo štivo, što učeniku treba za opće obrazova- 
nje, a to su opširniji pučki i djetinji spisi, izabrane pjesme i djela hrvatskih pjesni- 
ka, spisatelja i umjetnika. U opće vrijedi načelo, da se djeci daje takovo štivo, koje 
je udešeno prema duševnomu razvitku djeteta [...].? 


5: 

A. VOGRINČIČ, nav. dj., str. 111. 

5“ O tome više vidi primjerice u: Aleksandar STIPČEVIĆ, »Ideja o javnoj knjižnici u renesansnom Dubrov- 
niku«, Vjesnik bibliotekara Hrvatske, god. XL, br. 1-2, Zagreb, 1997., str. 55-61; I PEDERIN, »Austrijska 
cenzura od 1810. do 1848. i njezin utjecaj na razvitak knjižnica u Dalmaciji«, str. 38. 

Uostalom, u mnogim je knjižnicama, kao što je to bio slučaj s francuskim javnim knjižnicama, sve do sre- 
dine 19. stoljeća postojalo zanimanje instituteur-bibliothecaire. Takva je osoba istodobno obnašala funkciju 


5: 


teć] 


razvijanje čitateljskih navika svojih članova (Aleksandar STIPČEVIĆ, Cenzura u knjižnicama, Filozofski 
fakultet, Zavod za informacijske studije Odsjeka za informacijske znanosti, Zagreb, 1992., str. 38.) 

»Ali giovani studenti non saranno consegnati Romanzi ed altri libri di puro divertimento che esistessero nella 
Biblioteca.« Discipline per la sala di lettura estratte dal regolamento approvato dall*Eccelsa Luogotenenza 
della Dalmazia con suo Decreto 18 Novembre 1856, N. 17 296 / 4 129, Capitolo VII, Art. 74. Riječ je o 
odlomku rukopisa Regolamento per la Biblioteca comunale Paravia in Zara, vista ed approvato dall'I.R. 
Luogotenenza Dalmata, Zara, 18. 11. 1856. 

Državni arhiv u Zadru, Prezidijalni spisi Namjesništva, sv. 282 X1/2 10 fasc. 1. 

Dragutin Klobučar (1862.—1930.) bio je pisac, učitelj u Bjelovaru, predsjednik Hrvatskoga učiteljskog 
društva Bjelovar dvadesetih godina, blagajnik Hrvatske čitaonice. 

Dragutin KLOBUČAR, »Što bi mogla učiniti škola, da narod knjigu što više zavoli?«, Napredak, god. 
XXXIV, br. 29, Zagreb, 1893., str. 452. 

CCP 71 (2013.), str. 103-127 


Što se držalo tako opasnim u ljubavnim romanima? To da romani, sentimentalni u svo- 


joj 


biti, pretjerano emocionalno angažiraju djevojke, potiču maštu i isuviše romantičan 


pogled na svijet, navodeći ih na to da se poistovjećuju sa ženskim likovima i njihovim 
romantičnim iskustvima te tragaju za »idealnom« ljubavlju, kao što je stajalo u prilogu 
učiteljice Jagode Truhelke,* pod naslovom Što da čitaju naše mlade djevojke, koji je izi- 
šao u listu Vapredak 1893. godine: 


[...] Mlada djevojka, koja se opaja ovakim štivom, misli, da se sve njene tlapnje 
moraju ostvariti, njoj se ne čini ništa lijepa i dostojna do onoga, što se podudara 
sa izmišljotinama njenih romana, iz kojih se upoznaje sa posve krivim i neistinitim 
nazorima o najjačim pokretalim ljudstva: o ljubavi i poštenju, stavljajuću u tome 
ljude na tako visoke zahtjeve, kojima u zbilji niti jedan čovjek zadovoljiti ne može 


[..1.5 


Truhelka je, naime, mislila, kao i mnogi pedagozi prije nje, da je upravo krhka narav mla- 
dih djevojaka podložna jakom djelovanju »zločestih« romana“ jer oni »kriju u sebi otrov, 
koji se po malo pretače u dušu, kvari srce, uzburka maštu i iskrivljuje duh i razum...«, jer 
»privikavaju, da se svijet gleda kao kroz šareno staklo«. O tome piše sljedeće: 


[...] Zločesti romani kriju u sebi otrov, koji se po malo pretače u dušu, kvari srce, 
uzburka maštu i iskrivljuje duh i razum. Oni razdražuju prekomjerno čuvstva i da- 
vaju im premoć nad razumom; oni privikavaju, da se svijet gleda kao kroz šareno 
staklo i poljepšavaju sve, dapače i istu opačinu. Ovako štivo mjesto da pripravlja 
mlade djevojke na ozbiljnu i tešku borbu životnu, iskrivljuje im suđenje, navađa ih 
na pretjerane misli i ludovanja [...].9 


Slično je mislio i Mavro Špicer,“ nastojeći svoj stav o navedenoj problematici pojasniti 
u prilogu pod naslovom O djevojačkim štivima, koji je izišao u listu Domaće ognjište“ 
desetljeće poslije: 

[...] Koliko puta nailazimo na isti fantastični predmet u bezbroju varijacija, gdje 
djevojka raspletenom svilenom plavom kosom sjedi i čeka, dižući blage oči prema 
modrome nebu, dok dođe krasan, bajovit princ, - pošto k ovakovoj djevojci doći 
mora! — a u prvi mah joj žrtvuje sve, savlada sve zapreke i u najkraće će vrijeme 
usrećiti dobrostivog svog anđelka tako, da čisto nebo rajske im sreće ne će pomutiti 


Jagoda Truhelka (1864.—1957.) bila je poznata pedagoginja, učiteljica i književnica za djecu i mladež. Počet- 
kom devedesetih godina 19. stoljeća suradnica je zagrebačkog Vijenca i sarajevske Nade. Piše pripovijetke 
na temu žena i odnosa među spolovima, što je ujedno bila njezina vječna literarna inspiracija. Cijelog je 
života bila nadahnuta prosvjetiteljskom zadaćom učiteljskoga zvanja. 

J. TRUHELKA, »Što da čitaju naše mlade djevojke«, Napredak, god. XXXIV, br. 11, Zagreb, 1893., str. 164. 
Isto. 

Isto. 

Mavro Špicer (1862.—1936.) bio je poznati književni povjesničar i leksikograf, pionir hrvatskoga esperantiz- 
ma, sročitelj prvoga hrvatskog udžbenika esperanta, autor prve esperantske antologije hrvatske poezije. 

Na domaćem ognjištu, odnosno poslije Domaće ognjište (1900.—1914.), mjesečnik je koji je izdavao Hrvat- 
ski pedagoško-književni zbor u Zagrebu, najstarije učiteljsko književno društvo utemeljeno 1871. godine. 
lako je bio namijenjen obitelji, ponajprije je bio usmjeren prema hrvatskoj ženi, odnosno hrvatskoj majci. 
Uredništvo se ograđuje od kvalificiranja lista kao strogo »feminističkog« te ističe kako mu je glavna zadaća 
da u ženama budi ljubav prema knjizi i umnom napretku te da ih upoznaje s radom ženskog svijeta u napred- 
nijim narodima. 

ni najsitniji oblačić. Ovakovo štivo nije ino nego prava danguba za one, koje u ova- 
kovu glupost ne vjeruju; upravo opasno i pogubno za one, koje ovakovu pripovijest 
drže ozbiljnom [...].% 


Uglavnom, vjerovalo se da čitanje romantičnih ljubavnih romana u djevojaka rađa i/ili 
podgrijava ideju za slobodnim izborom bračnog partnera, koji uz to nerijetko i nije bio 
iz njihova staleža. I jedno i drugo u to se vrijeme držalo još uvijek neprihvatljivim jer se 
djevojke poticalo na »slobodno« ponašanje, što je dovodilo do rušenja društvenih barijera 
koje su se smatrale važnim temeljem svakoga hijerarhijski uređenog (stabilnog) društva.“ 
Pretjerana emocionalnost, poistovjećivanje sa ženskim likovima i njihovim romantičnim 
iskustvima te sve ostalo na što su ciljali dušobrižnici toga vremena bilo je nešto čemu su 
žene sklone po samoj svojoj prirodi, jer, biološki programirane za majčinstvo, držalo se, 
posjeduju mnogo snažniju sposobnost suosjećanja s drugima nego muškarci. Dakako, za- 
govornici takva shvaćanja mislili su da žene nisu sposobne razdvojiti maštu od stvarnosti, 
da čitaju nekritički, bez dubljeg promišljanja i »pasivno«. Uz to, opasnost od čitanja roma- 
na vidjela se i u uništavanju njihova radnog potencijala, poticanju na lijenost i dokolicu, te 
odvraćanju od njihovih svakodnevnih dužnosti u obitelji. Također, upravo je na romane 
svaljivana i krivica za niz (ženskih!?) bolesti »modernoga« doba, kao što su bile nervoza, 
nesanica, slaba cirkulacija, lupanje srca, problemi s vidom, čak i hipohondrija, o čemu 
je, primjerice, pisao i svećenik Ivan Dujmušić u svojoj već spomenutoj knjizi Knjiga o 
knjigama ili naputak u korisno štivo iz 1904. godine, u kojoj je tvrdio da su zbog čitanja 
romana mnogi izgubili razum i na kraju završili u ludnici: 
[...] Kako bi i bili čitatelji romana sposobni za ozbiljan rad, kad tjelesno-duševne 
bolesti u moderno doba, kao nervoznost, nespavanje, lupanje srca, blijedoća imade 
svoj korijen poglavito u čitanju romana i sličnih spisa, kako to liječnička statistika 
pokazuje? Imade ih, koji u toj strasti i razum poremetiše i život u ludnici svršiše. 
Liječnici dječijih, ženskih i živčanih bolesti otvoreno kažu, da su glavni uzrok bole- 
stima tijela i duha škandalozni listovi — i romani — koji bez ikakve zabrane donose 
najfrivolnije pošalice i nečedne ilustracije [... ] Novine donose svojim čitateljima 
ljubavne zgode i takve pripovijesti bez ikakva obzira kao pikantno štivo. Kako bi i 
bili čitatelji sposobni za ozbiljniji rad, kad su romani učitelji nemorala, najvažnije 
sredstvo za nemoralan život? [...]9 


6i 


a 


M. ŠPICER, »0 djevojačkim štivima«, Domaće ognjište, knj. IV, sv. 3., Zagreb, studeni 1904., str. 54. 

Ideja hijerarhijskog modela društva u kojem je nejednakost između društvenih slojeva ne samo prihvatljiva 
već i nužna jer je utemeljena samim Bogom te kao takva nepromjenjiva, držala se neizostavnim temeljem 
stabilnog društva, a svako se njegovo narušavanje držalo iznimno opasnim. Opširnije o tome vidi u: J. LA- 
KUŠ, »Jozefinistički duh i katekizmi prve polovice 19. stoljeća u Dalmacij«, str. 72-77. 

Problematici opasnosti od čitanja ljubavnih romana inozemni su autori posvetili veliku pozornost. Vidi pri- 
mjerice: John BREWER, »Reconstructing the Reader: Prescriptions, Texts and Strategies in Anna Larpent's 
Reading« (ur. James RAVEN, Helen SMALL i Naomi TADMOR), The Practice and Representation of Rea- 
ding in England, Cambridge University Press, Cambridge, 1996., str. 226-245; Kate FLINT, »Women, Men 
and the Reading of Vanity Fair«, (ur. James RAVEN, Helen SMALL i Naomi TADMOR), The Practice and 
Representation of Reading in England, Cambridge, Cambridge University Press, 1996., str. 246-262; M. 
LYONS, nau. dj., str. 313-344; N. TADMOR, nav. dj., str. 162-174; A. VOGRINČIČ, nav. dj., str. 103-124. 
9 A. STIPČEVIĆ, Socijalna povijest knjige u Hrvata, Knjiga III. Od početaka hrvatskog narodnog preporoda 
(1835.) do danas, str. 358. 

Naposljetku, u Europi toga vremena opasnost od romana vidjela se i u političkom, ne 
samo u moralnom ili zdravstvenom smislu. Mislilo se da je u vrijeme kada se tzv. »treći« 
stalež borio za svoju emancipaciju, čitanje romana gubljenje vremena i trošenje energije 
na nepotrebne stvari te odvraća od borbe za slobodu govora i tiska." 


Gotovo su sva upozorenja o opasnosti romana bila namijenjena djevojkama i mladim 
ženama te njihovim »pomodnim, bezdušnim i bezumnim« majkama jer je upravo njihov 
zadatak bio da vode računa o odgoju i obrazovanju svojih kćeri te ih pripreme za njihovu, 
kako se mislilo, »naravnu« ulogu u društvu — onu supruge i majke." Budući da se čitanje 
također nastojalo staviti u funkciju stvaranja poželjnoga ženskog identiteta," majkama se 
zamjera što su dopuštale svojim kćerima da čitaju takvu vrstu literature, kao što možemo 
vidjeti u odlomku koji je u prilogu Vospitanie srca izišao u listu Ljubitelj prosvještenija: 
Srbsko-dalmatinski magazin 1845. godine:? 


[...] Ko bi me mogao okriviti, da one pomodne matere nisu bezdušne i bezumne, 
koe dopuštaju da im kćeri slobodno čitaju prelestne Romane? Ovom, klizavom sta- 
zom, koja je iskićena cvećem, ugmizi ljuta zmija u srce onakovih nesrećnica; pak 
jeto ti, kako domaći poslovi, supružeske dužnosti, i naredba kućevna postaju za nji 
prezritelne dužnosti, čeznući za nezavisimostju, za ljubavju, za suetom i budalašti- 
nom [... |A naprotiv lažnopobožne majke misle, da su već posvetile svoe dete, kad 
mu u ruke dadu knjigu, ne čistoga Bogočestija, i ozbiljske pobožnosti, nego neke 
čitanke i čudesa, od koih posle deca postaju nekakvi pritvorni svetovidci, ili opasni 
fanatici. [...]." 


Da bi čitanje djevojaka trebale strogo nadzirati upravo majke, mislilo se i desetljećima 
poslije. Dužnost je majki, naime, da vode računa o tome da u ruke njihovih kćeri ne dođu 
djela »u kojoj se crtaju presentimentalni, pretjerano nježni i mjesečnjački ideali ženski«, 
kao što je stajalo u već spomenutom prilogu Jagode Truhelke Što da čitaju naše mlade 
djevojke iz 1893. godine: 

[...] Mlada djevojka neka čita samo onu knjigu, koju ne će smjeti skrivati od maj- 
ke. [...] Dužnost je majke i uzgojiteljice, da strogo nadzire čitanje svojih gojenica, 
te sve ukloniti, što bi prenaglo pospješilo njihovo dozrijevanje. Osobito čuvati ih 
je onih proizvoda lirske i romantične poezije, u kojoj se crtaju presentimentalni, 
pretjerano nježni i mjesečnjački ideali ženski, ili nemogući i nepogriješivi muški 
značajevi. [...] Majke ne mogu biti dosta pozorne, kad u svoju kuću unašaju knjige. 


R. WITTMANN, nav. dj., str. 307-308. 

O ulozi žena u društvu vidi primjerice u: Dinko ŽUPAN, »Uzor djevojke«, str. 435-452; Dinko ŽUPAN, 
god. IX, br. 1, Slavonski Brod, 2009., str. 232-256; Ida OGRAJI ŠEK GORENJAK, »On uči, ona pogađa, on 
se sjeća, ona prorokuje — pitanje obrazovanja žena sjeverne Hrvatske«, u: Žene u Hrvatskoj: ženska i kulturna 
povijest, Ženska infoteka, Zagreb, 2004., str.157—179. 

D. ŽUPAN, »Uzor djevojke«, str. 443. 

Ljubitelj prosvještenija: Srbsko-dalmatinski magazin (1836.—1873.) bio je godišnjak moralističko-didaktičke 
naravi koji je 1836. godine pokrenuo pisac i pravnik, rodom iz Šibenika, Božidar Petranović. Tiskan je ćiri- 
licom i na slaveno-srpskom jeziku te stoga i čitan uglavnom među stanovnicima pravoslavne vjere. 
»Vospitanie srca«, u: Ljubitelj prosvještenija: Srbsko-dalmatinski magazin za godinu 1845. U Zadru, pečate- 
no u tipografiji Braće Battara, 1845., str. 48—49. 

Dobar se roman neka čita za večeri u porodičnom krugu, na što se zgodan razgo- 
vor o čitanom nadovezati dade [...] .? 


Slično je mislila nekoliko godina poslije i učiteljica Adela Milčinović,“ smatrajući kako 
je dužnost majke da djevojku odgoji tako da bez bojazni i straha od loših posljedica može 
uzeti u svoje ruke svaku knjigu: 
[...] Majka neka čita ono, što i kćerka, ne zato, da joj može zabraniti, da od onoga, 
tko joj je dao ovu knjigu, ne smije druge primiti, nego za to, da o toj knjizi, mogu 
razgovarati. Da majka uzmogne kćerku upozoriti na istine, koje se u knjizi nalaze 
ili na gluposti i trice, koje su u njoj posijane, a opet, da ju tim potakne na misli. 
Kaže se: malo je knjiga, koje bi se mirne duše mogle dati djevojci u ruke. Da, mirne 
duše: uspavane, pospane duše ne valja ni jednu knjigu davati ni djevojci, niti komu 
drugomu u ruke. Pripraviti treba djevojku, odgojiti ju, pa onda joj možeš dati svaku 
knjigu u ruku [...]." 


No, zanimljivo, istodobno se mislilo kako pretjerana nastojanja majki da svoje kćeri sa- 
čuvaju od knjiga koje su držane opasnima nisu dobra, jer djevojkama svraćaju pozornost 
»na sakriveni grijeh i ondje, gdje ju bezazlena mlada duša ni slutila nije«, jer bude li se od 
djevojaka krio »misterij obiteljskog života«, njih će »prvi neminovni doticaj slobodnog 
zraka oštetiti, ako ne posve uništiti«: 
[...] Z majke i tetke i kumice biraju, nuđaju, darivaju, narivavaju knjige, knjige 
koje drže valjanima i time već unapred ubijaju pravo zanimanje, koje od sama 
sebe dolazi iz dubine srca. Kojom se pomnjom čuvaju pod ključem i kakovom se 
pažnjom sakrivaju sve one knjige, što ih roditelji ili guvernante drže »opasnima«! 
A posljedica jest ta, da se uzbudi utajena djetinja zvjedljivost, a bestemeljnim stra- 
hom mnogo se puta upravo svraća pozornost djevojke na sakriveni grijeh i ondje, 
gdje ju bezazlena mlada duša ni slutila nije. [...] zašto da je djevojci život sve do 
udaje knjiga sa sedam pečata, tako da se supruzi i majci tek onda razjasni misterij 
obiteljskog života, kad je možda jur potkopala svoju sreću i sreću drugih? [... ] po- 
znajem nježno cvijeće, brižno čuvano u stakleniku strogog kućnog odgoja, koje će 
prvi neminovni doticaj slobodnog zraka oštetiti, ako ne posve uništiti [...].? 


Djevojke su, dakako, bile razapete između želje da urone u fiktivni svijet likova iz ljubav- 
nih romana te općeprihvaćenoga stava da je čitanje takvih djela moralno neprihvatljivo 


75 J, TRUHELKA, »Što da čitaju naše mlade djevojke«, Napredak, god. XXXIV, br. 11, Zagreb, 1893., str. 
166—167. 

Adela Milčinović (1879.—1967.) bila je pedagoginja, učiteljica i spisateljica. Svoje prve spisateljske uratke 
objavljivala je u sarajevskoj Nadi, a potom i u Narodnim novinama, Domaćem ognjištu, Svjetlu, Savremeni- 
ku, Novostima, itd. Bavila se uglavnom ženskim temama. Pisala je novele, pripovijetke, drame i životopisne 
studije. Početkom 20. stoljeća isticala se u borbi za žensko pravo glasa, za zaštitu žena te sudjelovala na više 
konvencija »Međunarodnoga ženskog saveza«. Dio svoga života živjela je u Americi, gdje je u New Yorku 
radila u iseljeničkom izaslanstvu te surađivala i na radiju (Glas Amerike, CBS). O stavovima Adele Milči- 
nović prema stanju u hrvatskom školstvu i odnosu prema ženama vidi u: A. STIPČEVIĆ, Socijalna povijest 
knjige u Hrvata, Knjiga III. Od početaka hrvatskog narodnog preporoda (1835.) do danas, str. 353, 361. 
Adela MILČINOVIĆ, reakcija na članak »Zamišljajmo se«, Domaće ognjište, sv. VI, Zagreb, veljača 1902., 
str. 97. 

8._M. ŠPICER, »O djevojačkim štivima«, Domaće ognjište, sv. 3., Zagreb, studeni 1904., str. 54-55. 

i štetno po njihovo tjelesno i duševno zdravlje. O tome, primjerice, svjedoče rezultati 
ankete profesora Teološkog fakulteta u Zagrebu i crkvenoga pisca Dragutina Kniewalda, ? 
provedene nešto kasnije, 1923. godine. Očito su još i tada romani držani neprihvatljivim 
štivom. Anketom čiji su rezultati godinu dana poslije objavljeni u Bogoslovskoj smotri u 
članku pod naslovom »Psihologija omladinske lektire«,*“ željelo se istražiti što katoličke 
djevojke toga doba, njih 229 koje su se na anketu odazvale, čitaju te koje ih teme zaoku- 
pljaju. Na pitanje iz upitnika »Koje su mi knjige dosad najviše škodile?« te »Koju su mi 
štetu nanijele?« djevojke su davale vrlo zanimljive odgovore: »Poslije sam na to mislila i 
te knjige zavoljela, prem sam znala, da su zle i da ih Crkva brani čitati.«, »Djeluju mi na 
živce.«, »Zato više ne čitam romane. Okaljali su mi maštu, svakakve mi slike dolaze pred 
oči.«, »Zapamtila sam si bestidnost, pa ne mogu da se odvratim od toga.«, »Lako postane- 
mo strastvene. Zli nam romani škode jer nam uđu u svijest nepotrebne ružne stvari, koje 
makar se i gade čovjeku, ipak čudno nekako djeluju: moje neke družice vele da tko čita 
hladno, ne škodi. A meni svakako škodi, jer sam strastvena. Možda, ja mislim, da svima u 
našim godinama (18) škode.« Itd.*' Iako rezultati ove ankete na najbolji način oslikavaju 
stav djevojaka prema toliko privlačnim romanima, koji su u sebi, kao što Kniewald navodi 
u svojoj knjizi Katoličkim djevojkama, objavljenoj 1923. godine, nerijetko sadržavali i 
primjese erotičnosti, pri njihovoj interpretaciji valja biti jako obazriv jer moguće je da su 
djevojke davale odgovore koji su se od njih očekivali, uistinu ne vjerujući u njihovu toliko 
razornu štetnost na koju se već desetljećima upozoravalo. 

No problem nije bio samo u činjenici da djevojke čitaju romane, već i u činjenici da ih 
čitaju u njihovu njemačkom, francuskom ili talijanskom izvorniku. Razlog tomu nije 
bila samo njihova primamljivost, već i činjenica da dobrih hrvatskih štiva koje bi dje- 
vojke mogle čitati nije niti bilo, na što upozorava i Truhelka, smatrajući da se niti jedan 
od hrvatskih romana koji postoje ne može dati u ruke mladoj djevojci, pa stoga ne čudi 
da se djevojke okreću francuskim i njemačkim štivima.* Isto je mislio u prilogu Nešto 


? Dragutin Kniewald (1889.—1979.) bio je svećenik, profesor Bogoslovije u Senju te profesor Katoličkoga bo- 


goslovnog fakulteta u Zagrebu. Tri su velika područja kojima se posvetio: liturgijska obnova u hrvatskom 

narodu, znanstveno istraživanje na polju teoloških disciplina i odgojna djelatnost među hrvatskom mladeži. 
% Dragutin KNIEWALD, »Psihologija omladinske lektire«, Bogoslovska smotra, vol. 12, br. 4, Zagreb, 1924., 
str. 342—357. 
Sličan su učinak imali i kriminalistički i avanturistički romani, koje su, doduše, čitali i mladići, pa pronala- 
zimo sljedeće odgovore: »Postala sam gruba, prosta i plašljiva.«, »Razdražuju mi maštu i čine me nesposob- 
nom za rad.«, »Potamnio mi um.«. Opširnije o rezultatima ankete vidi u: A. STIPČEVIĆ, Socijalna povijest 
knjige u Hrvata, Knjiga III. Od početaka hrvatskog narodnog preporoda (1835.) do danas, str. 358-359. 
» ... Uzmeš li u ruke bilo koji roman iz knjižnice raznih vanjskih škola, vidjet ćeš da su mnoga mjesta 
potcrtana. Potertale su ih učenice... I metnule su kadgod uskličnik, pa i opasku. Kakva su to mjesta? Možda 
duhovite misli, lijepi opisi, plemeniti osjećaji? Ništa od svega toga. Potcrtane su nelijepe i razdražljive stvari 
... izopaske se vidi, kako su mladu dušu uzrujale i razbudile u njoj strast. Mlada je duša već sama po sebi puna 
erotičnosti, pa ju sve vrlo lako uzbudi«, pisao je Kniewald, istodobno preporučujući koje su knjige dobre za 
čitanje, a koje se nikako ne bi smjele naći u rukama djevojaka. Dobrim su knjigama, dakako, smatrani živo- 
topisi svetaca, izdanja Zbora duhovne mladeži zagrebačke, izdanja Društva sv. Jeronima, izdanja Hrvatskoga 
pedagogijsko-književnog zbora, romani Augusta Šenoe, Milutina Mayera, Velimira Deželića starijeg, itd., dok 
je popis nepoćudnih pisaca bio puno duži — Balzac, Boccaccio, Casanova, Darwin, Diderot, Dumas, Flaubert, 
Hugo, Zola, itd., a od domaćih pisaca — Milan Begović, Dinko Šimunović, Davorin Trstenjak, premda, što je 
vrlo zanimljivo, nisu spomenuti romani vrlo popularne Marije Jurić Zagorke. Isti, str. 258—260, 360. 
#5 J TRUHELKA, »Što da čitaju naše mlade djevojke«, Napredak, god. XXXIV, br. 11, Zagreb, 1893., str. 167. 

o odnošaju ženskog svijeta spram naše lijepe književnosti i Izidor Kršnjavi*“ držeći da 
»na hrvatskom jeziku nema onoliko dobrih romana i pjesama, koliko se u nas želi čitati; 
zato se žene mnogo služe osobito njemačkom lijepom knjigom, a tim se i priučavaju 
njemačkom govoru«. Otuđivanje od domaćega jezika, roda i nacionalnoga duha ra- 
zlozi su zbog kojih je djevojkama, i ne samo njima, trebalo ponajprije ponuditi dobro 
domaće štivo: 
[...] Zloćemo li, da nam se mlade naše djevojke ne moraju laćati tuđih knjiga i time 
opajati se tuđim duhom, pružajmo im domaće hrane, priređene na domaćoj grudi, 
nadahnute hrvatskim rođenim duhom, opojenim mirisom narodnoga nam smilja i 
bosilja [...]. 


U vrijeme kada je jedno od gorućih pitanja bilo razvitak nacije, a žene još uvijek nisu 
imale nikakva građanska prava, ta je činjenica bila iznimno važna. Vjerovalo se da upravo 
čitanjem knjiga na narodnom jeziku žene mogu pridonijeti cjelokupnom projektu obliko- 
vanja nacije, a takvo je mišljenje dijelila 1 Adela Milčinović: 
Da naše žene pokažu interesa i za šta uzvišenije, nego što su haljine, zabave i sve te 
silne i bezvrijedne trice, koje im sada ispunjavaju veći dio dana; da uzljube dobru 
knjigu, a napose našu hrvatsku knjigu, drugojačije bi se o njima sudilo i na njih bi 
se počelo računati kao na prave članove velikoga tijela — naroda. 


I Marija Jambrišak*, na trećoj skupštini Saveza hrvatskih učiteljskih društava, uoči otva- 
ranja prvog ženskog liceja 1892. godine u Zagrebu, upozorila je da bi djevojka trebala 
čitati »dobre, poučne... hrvatske knjig e. Čitanje odabrane (domaće) lektire 
imalo je tada izrazito nacionalne implikacije. Želja da se spriječi utjecaj stranih knjiga 
na mladi hrvatski naraštaj, i u moralnom i u nacionalnome smislu, bila je, primjerice, u 
drugoj polovini 19. stoljeća razlog tiskanja niza »dobrih« knjiga na hrvatskom jeziku, 
namijenjenih gotovo isključivo djevojkama i ženama.“ Uostalom, zbog istoga je razloga, 


% Izidor Kršnjavi (1845.—1927.) poznati je hrvatski slikar, povjesničar umjetnosti i političar. Bio je i predstoj- 
nik Odjela za bogoštovlje u Khuenovoj vladi. Njegovom su zaslugom u Zagrebu izgrađene mnoge bolnice, 
knjižnice, škole i spomenici te osnovana brojna društva. Isto tako financirao je tiskanje udžbenika i moder- 
nizirao školstvo. 

# Isidor KRŠNJAVI, »Nešto o odnošaju ženskog svijeta spram naše lijepe književnosti«, Domaće ognjište, knj. 
I, sv. 4, Zagreb, prosinac 1901., str. 63. 

* J. TRUHELKA, »Što da čitaju naše mlade djevojke«, Napredak, god. XXXIV, br. 11, Zagreb, 1893., str. 168. 

#7 Adela MILČINOVIĆ, »Dopisi i domjenci iz općinstva i uredništva«, Na domaćem ognjištu, knj. I, sv. 2, 
Zagreb, listopad 1900., str. 52. 

% Marija Jambrišak (1847.—1937.) jedna je od prvih hrvatskih pedagoških djelatnica s kraja 19. stoljeća. Služila 
je kao učiteljica kod uršulinki u Varaždinu, u Krapini, u Zagrebu na Višoj djevojačkoj školi i u Privremenom 
ženskom liceju. Polazila je Pedagogium u Beču, kao prva žena iz Austro-Ugarske Monarhije. Njezinim za- 
laganjem žene su dobile dozvolu studiranja na Sveučilištu u Zagrebu. 

% Marija JAMBRIŠAK, »Kako valja udesiti ženski uzgoj, da što koristniji bude po naš družtveni život«, Na- 
predak, god. XXXIII, br. 30, Zagreb, 1892., str. 502. 

% Dva su velika nakladnička poduzeća, Društvo sv. Jeronima i Hrvatski pedagogijsko-književni zbor, počeli 
izdavati knjige namijenjene upravo djevojkama. Uglavnom je bila riječ o knjigama poput Dobra domaćica, 
Žena u kući i društvu, Uzor djevojka ili kako da djevojka omili Bogu i ljudem, Sielo za zabavu i pouku, u 
kojim se mladim djevojkama objašnjavalo kako se trebaju ponašati u obitelji i društvu, kakve vještine moraju 
naučiti i slično. Zagrebački knjižar i nakladnik Stjepan Kugli počinje 1922. izdavati niz Biblioteka moje kćeri 
kako bi roditeljima i pedagozima olakšao odabir »dobrih« knjiga. U tom nizu, doduše, izlaze samo četiri knji- 
ge. Moguće je da su roditelji zaključili kako one ipak nisu podobne za njihove kćeri, jer, od četiri knjige, čak 

kako bi se pokušalo parirati poplavi inozemnih, često bezvrijednih i loših romana, te kako 
bi se hrvatskom puku u ruke dala dobra knjiga, i biskup Strossmayer nagovarao Mariju 
Jurić Zagorku da piše popularne romane s temama iz hrvatske povijesti.?! 


No na opasnost od romana upozoravani su i mladići, ne samo djevojke, premda su one bile 
puno veće ljubiteljice takve vrste literature. Tako u knjizi Mladić kako treba da se izobrazi 
s kratkim dodatkom kako se treba na školama i po putu vladati, svojevrsnoga priručnika 
o lijepom ponašanju, u nas tiskanog 1840. godine, pronalazimo upozorenja mladićima da 
se okane čitanja »nevaljalih, razvratnih, ludih i za srce otrovnih romana«, tih »skvernih i 
sramnih knjižetina«: 
[...] Nemojte nikada čitati nevaljale, razvratne, lude i za srce otrovne Romane, koi 
mlađahnu fantaziju uspaljuju, mlade ljude soblaznjavaju, i čustvo nevinosti utama- 
njivaju. Uzdam se da takove skverne i sramne knjižetine nikad u vaše ruke ne ćete 
uzeti, ni da ćete s njima vaše srce okaljati... Romani a često i teatri preveć silno 
podpaljuju mečtanije; i što se ono više podžiže, sve to više bukti; ako ste dakle radi 
sačuvati se od zala, koi se od uspaljene fantazije rađaju, ne tražite nikad takove 
knjige za čitanje. [...] Osobito ne dražite vaše mečtanije sa sramotnim izobraženi- 
jima, jer ćete postati što više neželi bludnik, zavalićete se u potaine sramne poroke, 
koi su za zdravlje tjelesno i duševno preveć poraziteljni. Od potainog bluđenja 
(malakie) sve krvne žile poremećavaju se, razum i pamjetstvovanije slabi, snaga 
i jačina mlitavi, cela duša klone, i sva radost života dolazi za ništa. Begaite dakle 
više neg od kuge od skverni i bezstidni izobraženija i knjižetina, jerbo one pogane 
silu voobraženija, i grabe od čoveka dragocjeno ukrašenije njegovo t.e. nevinost i 
čistoću srca [...].?? 


Kao što se može vidjeti iz odabranoga odlomka, čitanje romana, smatralo se, izazivalo 
je u mladića »uspaljene fantazije« te ih navodilo na »potaine sramne poroke«. Rasprave 
o štetnosti masturbacije, koje su zaokupljale pisce priloga niza pedagoških 1 religioznih 
traktata, časopisa, medicinskih knjiga i priručnika o lijepom ponašanju, dovođeni su u 
vezu upravo sa štetnošću čitanja romana i drugih moralno neprihvatljivih knjiga, koje su 
nerijetko sadržavale i primjese erotike, čak i pornografije.** »Masturbacija je proglašena 
*najopasnijom bolešću", a u pedagoškim i psihološkim analizama detaljno se opisivao 
tjelesni izgled "bolesnika" te gdje, kada i kako se "bolest? širi«, navodi Župan.“ Takva su 
upozorenja, međutim, bila puno rjeđa no ona koja su bila upućivana djevojkama stoga 


su dvije bile knjige poznate autorice ljubavnih romana H. Courths-Mahler (A. STIPČEVIĆ, Socijalna povi- 
jest knjige u Hrvata, Knjiga III. Od početaka hrvatskog narodnog preporoda /1835./ do danas, str. 361—362). 

*! Strossmayer, međutim, drži Stipčević, nije dijelio mišljenje većine o štetnosti romana kao književne vrste, 
niti je bio protivnik ljubavnih zapleta u njima, već je bio uvjeren da su mnogi inozemni romani loši te da ih 
treba zamijeniti boljim, domaćim te da će takvi imati pozitivan učinak na čitatelje. A. STIPČEVIĆ, Socijalna 
povijest knjige u Hrvata, Knjiga III. Od početaka hrvatskog narodnog preporoda (1835.) do danas, str. 259, 
280-281. 

? Đorđe NIKOLAJEVIĆ, Mladić kako treba da se izobrazi s kratkim dodatkom kako se treba na školama i po 
vladati. U Zadru, u Knjigopečatnji Braće Batara, 1840., str. 79-80, 84-85. 

*3 R. WITTMANN, nav. dj., str. 301. 

* D. ŽUPAN, »Uzor djevojke«, str. 445. 

što se držalo, kao što je već spomenuto, da su dječaci po svojoj naravi puno otporniji na 
»loše« knjige od nježnih djevojaka. 


Preporuke za čitanje: kako treba čitati? 


Romani i druge knjige upitne moralne vrijednosti nisu smatrani opasnima samo zbog 
svog sadržaja. Opasnost se vidjela i u činjenici da se oni uglavnom čitaju u privatnosti. 
Takav se način čitanja već sam po sebi držao opasnim, gotovo anarhičnim.* Individual- 
no čitanje ili čitanje u sebi, naime, potiče razmišljanje, omogućava razvijanje kritičkoga 
stava te nerijetko i ideja neprihvatljivih i vjerskim i državnim vlastima. Ono dopušta 
sanjarenje, čitatelje dovodi u opasnost i od moralnog i od političkog zastranjivanja te 
»omogućava bez očevidaca, komunikaciju između knjige i čitatelja«.*" Drugim riječima, 
čitanje u privatnosti onemogućavalo je kontrolu nad pročitanim, što se tradicionalnim 
kolektivnim čitanjem u zajednici, u krugu obitelji ili od strane svećenika za oltarom, 
koje se i nadalje promoviralo, običavalo činiti. Naime, kolektivnim se čitanjem pisana 
riječ i tumačila te se na taj način u korijenu onemogućavalo njezino »neprimjereno« 
shvaćanje i interpretacija. 
Uz promoviranje kolektivnog čitanja u zajednici, promoviralo se i tzv. »korisno« čitanje, 
koje je, dakako, uglavnom podrazumijevalo čitanje moralno-didaktičkih djela, ali i tzv. 
»zdravo« čitanje. To je čitanje podrazumijevalo izbjegavanje predugog, preemocionalnog 
i prestrastvenog čitanja. Strast za čitanjem nije se držala dobrom jer je čitanje ponajprije 
trebalo imati duhovnu i obrazovnu komponentu, a nipošto zabavnu. Kolekcionarska strast 
bilo koje vrste, pa tako i ona prema knjigama, držala se neprihvatljivom, gotovo ekscen- 
tričnom, na što se posebno upozoravalo mladiće sklone, vjerovalo se, bacanju novca na 
»beskorisne« stvari, što je mnoge nerijetko dovodilo i do prosjačkog štapa: 

[...] ne kupuite koekakvi stvari, koje vam ne služe, no koje samo za ljepotu hoćete 

da držite, jer vam to više može novaca izmamiti, neg što mislite. Mami li vas koi 

trgovčić na svoje lutke (pupice), i figure, ne idite da ne trošite; i nemojte, kao tolike 

budale, nakupljati kojekakvi lula, burmutica, prstenja, ikonica, stari redki knjiga, 

pa su najposle zbog toga do prošnje dolazili [...].!% 


Čita li se kasno navečer, čitanje neće biti učinkovito i korisno, pa se stoga savjetuje, kada 
je god to moguće, čitati rano ujutro, dok je duh svjež i mozak spreman primiti novo zna- 
nje, kao što se, primjerice, sugeriralo u osnovnoškolskom priručniku iz 1835. godine 
Istradamento al comporre ossia precetti intorno al modo di esprimere per iscritto i proprj 
pensieri con esempj di quelle scritture delle quali e piu frequente il bisogno nella civil 


% A. STIPČEVIĆ, Socijalna povijest knjige u Hrvata, Knjiga III. Od početaka hrvatskog narodnog preporoda 
(1835.) do danas, str. 258. 

*% Roger CHARTIER, The Cultural Origins of the French Revolution, Duke University Press, Durham i Lon- 
don, 1991., str. 90-91. 

* Alberto MANGUEL, Povijest čitanja, Prometej, Zagreb, 2001., str. 62. 

*% R. CHARTIER, nav. dj., str. 90. 

% Takvo je čitanje zapravo smatrano moralnom obvezom svih (R. WITTMANN, nav. dj., str. 292-293). 

!%Đ), NIKOLAJEVIĆ, nav. dj., str. 123. 

societa ad uso delle scuole elementari della Dalmazia, koji je obilovao raznovrsnim prak- 
tičnim savjetima kako napisati pismo, oglas, oporuku, zamolbu, ugovor i slično, odnosno 
kako na što ljepši način izreći svoje misli: 

Carissimo amico 


Voi mi chiedete norma per poter leggere col maggior possibile profitto. Tutto cio 
che fate gia a questo proposito e che mi narrate nella lettera vostra, sta bene a 
parer mio; di due cose vi vorrei vedere corretto, cioe del troppo leggere la sera, e 
del troppo avidamente leggere ogni sorta di libri. Mi pare che la mattina sia piu 
atta alla lettura di tutto il restante del giorno. L'ingegno e piu sciolto, piu libero e 
piu purgato, pel dormire, da quei fumi che per I'ordinario sogliamo sentire dopo 
di aver mangiato. Non vorrei poi vantarmi di leggere molti volumi e con troppo 
avidita. Vorrei piuttosto meno leggere e con maggiore applicazione, e piuttosto 
vorrei badare alla scelta de libri che al numero. Fate a modo mio e vi troverete 
contento.!"! 


Jednako se tako držalo neprihvatljivim i čitati sve što čovjeku dođe pod ruku, kao što 
pronalazimo u već spomenutom listu Ljubitelj prosveštenija: Srbsko-dalmatinski Magazin 
iz 1848. godine: 

[...] Veki učenici neprestano čitaju. Dođem k njima ujutru, il uveče, da ij pose- 
tim, svagda ij zatečem, gde sede s knjigom u ruci. Za dva za tri dana tako velike i 
debele knjige pročitaju, što drugi nemogu za godinu i više dana. Sad čitaju Fiziku, 
sad Istoriju, sad pak koi Bogoslovskij predmet. Nema kod nji, da se oni jednog 
naročno, i za buduće njiovo zvanie zgodnog i najpotrebnieg predmeta late, i u 
tome da se savršenstvuju! To ne! Jer kako bi drugčie hvaliti se mogli, da su mnoge 
knjige čitali? — Knjigoprodavci mnogo s ovakima dobivaju, jerbo nikakva knjiga, 
nikakvij literarnjij list ne iziđe na svet, kog oni nebi kupili, pak s njima umnožavaju 
broj svoe biblioteke. Da kako! oni se staraju i za to, da im knjige lepo izvezene i 
pozlaćene budu. Žalostni roditelji ovakovi mladića misle, da će njiovi sinovi postati 
s vremenom slavni ljudi, videći kako rade lebde za knjigama, i kako se s njima u 
čitanju zabavljaju; zato im i novce rado i nemilice daju, i velikoj se sreći od nji 
nadaju [...]1 


Na to su podjednako upozoravani mladi, ali i njihovi roditelji, koji im kupuju knjige ne 
vodeći se ikakvim kriterijima, samo zato da bi jednoga dana od njih učinili poznate i 
slavne ljude, kao i knjižari koji knjige za svoje knjižare nerijetko nabavljaju samo zato što 
su lijepo uvezene i pozlaćene, ne vodeći računa o njihovoj sadržajnoj vrijednosti. Stoga, 
previše čitati nije uputno, na što su upozoravali mnogi pedagozi toga vremena — Ivan Duj- 


11 Zstradamento al comporre ossia precetti intorno al modo di esprimere per iscritto i proprj pensieri con esem- 
Dj di quelle scritture delle quali e piu frequente il bisogno nella civil societa ad uso delle scuole elementari 
della Dalmazia, coi tipi ed a spese dei fratelli Battara, Zara, 1835., str. 86. Priručnik je inače bio prijevod 
knjige Anleitung zu schrifilichen Aufsćitzen, iiber Gegenstćinde des brirgerlichen lebens, tiskane u Beču 1820. 
godine. 

12 Jakov ARDALIĆ, »Nekoliko moi primečanija. Primetio sam mnoge učenike da trude bez uspeha«, Ljubitelj 
prosveštenija: Srbsko-dalmatinski Magazin. Pečateno u tipografiji Braće Battara, Zadar, XI11/1848., str. 131. 

mušić, Jagoda Truhelka, Dragutin Kniewald, ali i, primjerice, Ferdo Rožić,!' predsjednik 
Društva sv. Jeronima.'““ U nastavku istoga priloga oni »koi iz svega ponešto znadu, a iz 
celoga ništa« posprdno se nazivaju »nadriknjigama«: 
[...] Pametni pak govore, da iz ovakovi obično postaju ljudi, koi iz svega ponešto 
znadu, a iz celoga ništa; i da će se oni do smrti nazivati nadriknjige. Malo knjiga 
no dobri, vele mudri ljudi, treba čitati; jer nepita se koliko je ko knjiga pročitao, no 
Šta se iz nji okoristio [...].!9 


U izvorima toga vremena na taj podrugljiv naziv često nailazimo, pa tako i u već spo- 
menutoj knjizi Mladić kako treba da se izobrazi s kratkim dodatkom kako se treba na 
školama i po putu vladati »nadriknjigama« se nazivaju oni koji puno čitaju (samouci), 
koji se razmeću svojim znanjem, te koriste svaku prigodu da druge ponize.'“* Knjige je 
stoga potrebno mudro odabirati jer odlika dobrog čitatelja nije broj knjiga koje je pročitao, 
već radije njihov kvalitetan odabir.'"“ Pisana se riječ, naime, smatra najboljim sredstvom 
širenja vjerskih i moralnih vrednota, znanja i prosvjećivanja. Drugim riječima, ona prije 
svega treba imati moralističko-didaktičku ulogu, jer »čitati knjigu samo zato da bismo ubi- 
li vrijeme čin je velike prevare prema čovječnosti, jer se na taj način omalovažava medij 
namijenjen puno uzvišenijoj svrsi«, bilo je zapisano u knjizi o umjetnosti čitanja Johanna 
Adama Bergka, njemačkog filozofa i publicista, još 1799. godine.!% 


Zaključak 


Očito zabrinuti zbog, prema njihovu mišljenju, pada morala i udaljavanja od tradicional- 
nih moralnih vrijednosti, čuvari su javnoga ćudoređa toga vremena, ponajprije učitelji, pe- 
dagozi i pripadnici crkvenih krugova, »demokratizaciju« i desakralizaciju čitanja, pojavu 
i širenje novih literarnih žanrova, sadržaja upitne moralne vrijednosti te novih čitateljskih 
trendova koji su omogućavali slobodnu komunikaciju između knjige 1 čitatelja, dočekali s 
velikim zazorom. Smatrajući svojom dužnošću vođenje računa o moralu građana, osobito 
mladih, držali su iznimno važnim razvijati, usmjeravati i oblikovati (i kontrolirati!) njiho- 
ve čitateljske navike. Sustav cenzure, koji je zabranjivao tiskanje, čitanje i raspačavanje 
svega što se držalo neprimjerenim i lošim te moglo čovjeka poticati na zlo i neposluh, a 
koji je bio organiziran i od crkvenih i od državnih vlasti, bio je jedan vid kontrole, a da- 
vanje savjeta i preporuka za čitanje drugi. Upravo je to zadnje bilo u središtu pozornosti 


193 Ferdo Rožić (1877.—1948.) bio je hrvatski svećenik, klasični filolog, pjesnik i prozaik, publicist, polemičar, 
kulturni djelatnik i književni kritičar, pučki prosvjetitelj. Predsjedavao je Hrvatskim književnim društvom sv. 
Jeronima te uređivao list ZIrvatsku prosvjetu. 

'%4 Zanimljivo je da Rožić u svom članku objavljenom 1917. godine u Vjesniku Književnog društva sv. Jeroni- 
ma pod naslovom O premnogom čitanju uopće ne spominje djevojčice, već samo dječake (A. STIPČEVIĆ, 
Socijalna povijest knjige u Hrvata, Knjiga III. Od početaka hrvatskog narodnog preporoda /1835./ do danas, 
str. 313). 

153, ARDALIĆ, nav. dj., str. 131. 

169), NIKOLAJEVIĆ, nav. dj., str. 116. 

17 Zstradamento al comporre ossia precetti intorno al modo di esprimere per iscritto i proprj pensieri ... , str. 86. 

"R, WITTMANN, nav. dj., str. 301, bilješka 33. Preuzeto iz knjige J. A. BERGKA, Die Kunst, Bticher zu 
lesen: Nebst Bemerkungen iiber Schiften und Schriftsteller, Hempel, Jena, 1799., str. 59. 

ovoga rada, pri čemu je osobit naglasak stavljen na temu ćudoređa, odnosno problematiku 
čitanja djela koja su držana moralno neprihvatljivima. 

Preporuke za čitanje pronalazimo u raznovrsnim izvorima toga vremena — pobožnim knji- 
žicama, katekizmima i molitvenicima, početnicama, moralno-didaktičkim djelima i ča- 
sopisima, priručnicima o lijepom ponašanju, pedagoškim traktatima, itd. Svi su oni bili 
pogodni stoga što su imali širok krug čitatelja, bilo da je riječ bila o stvarnim čitateljima 
ili o onima koji su »čitali« posredno, najčešće posredstvom svećenika za oltarom. Autori 
tih uputa bili su pripadnici crkvenih krugova i vodeći pedagozi toga vremena koji su u 
novim čitateljskim navikama vidjeli opasnost koja je prijetila obiteljima i društvu u cjeli- 
ni. Preporuke za čitanje uglavnom su, iako ne i isključivo, upućivane djevojkama, i to iz 
od mladića, ali i njihovim roditeljima, osobito majkama. Preporukama, čije se prihvaćanje 
držalo nužnim preduvjetom očuvanja morala, ali i stabilnosti cijeloga društva te obitelji 
kao njezina temeljnog nukleusa, nastojalo se ukazati na ono što i kako valja čitati, a što bi 
svakako trebalo izbjegavati. Njihov se sadržaj tijekom 19. stoljeća gotovo nije mijenjao, 
što ukazuje na to da se niti odnos dušobrižnika toga vremena prema problematici čitanja 
te prema opasnostima koju pisana riječ sa sobom može donijeti nije mijenjao. 


Ponajprije se promoviralo čitanje djela duhovne provenijencije i moralno-didaktičke nara- 
vi (katekizmi, molitvenici, pobožne i duhovne knjižice), ali i putopisa, životopisa, povije- 
snih, zemljopisnih i prirodoslovnih djela te djela praktične naravi. Pisana se riječ, naime, 
držala najboljim sredstvom širenja moralnih i vjerskih vrednota, ali i znanja i prosvjećiva- 
nja. Svjetovna su djela držana korisnima, no vjeruje se da svjetovno znanje, bez pravoga 
duhovnog temelja, može lako potkopati duhovne i moralne vrijednosti. Promovira se i 
tradicionalno, kolektivno čitanje, u krugu obitelji ili od svećenika za oltarom, jer se na 
taj način pisana riječ ne samo prenosila već i tumačila, što je u korijenu onemogućavalo 
njezino »neprimjereno« shvaćanje i interpretaciju, od kojih se strahovalo. No, uz promo- 
viranje kolektivnog čitanja u zajednici, promoviralo se i tzv. »zdravo« i »korisno« čitanje, 
koje je podrazumijevalo izbjegavanje predugog, preemocionalnog i prestrastvenog čita- 
nja. Umjesto toga, savjetuje se »racionalno« čitanje pomno odabranih knjiga i časopisa. 

S druge, pak, strane, najveća se opasnost, uz djela koja su dovodila u pitanje crkvene 
dogme, poticala na bezvjerstvo i/ili isprazna vjerovanja, te mogla ugroziti stabilnost druš- 
tveno-političkog poretka, vidjela u čitanju knjiga koje su smatrane besramnima, nedolič- 
nima, nećudorednima, a koje su očito strahovito privlačile čitatelje. Držalo se, naime, da 
knjige takva sadržaja navode čovjeka na grijeh i nemoral. To se uglavnom ticalo romana, 
osobito onih ljubavnih, koji su svoju čitateljsku publiku uglavnom nalazili među djevojka- 
ma i mladim ženama, ali i literature prožete erotikom, koja je ponajviše bila čitana među 
mladićima. Stoga najčešće i pronalazimo upozorenja o njihovoj štetnosti. No sporna nije 
bila samo moralna neprihvatljivost čitanja takvih djela, već i činjenica da, kako se držalo, 
čitanje romantičnih ljubavnih romana u djevojaka rađa i/ili podgrijava ideju za slobodnim 
izborom bračnog partnera, koji uz to nerijetko i nije pripadao njihovu staležu. I jedno i 
drugo u to se vrijeme držalo još uvijek neprihvatljivim jer je ne samo podjarivalo moral 
djevojaka i poticalo ih na »slobodno« ponašanje već i dovodilo do rušenja društvenih 
barijera koje su se smatrale važnim temeljem svakoga stabilnog i hijerarhijski uređenog 


125 


J. Lakuš, Čuvari javnog ćudoređa: crkveno-vjerska i pedagoška nastojanja... 


društva. Nesklonost takvim djelima vidjela se i u tome što su ih djevojke čitale u njihovu 
njemačkom, francuskom ili talijanskom izvorniku, što je dovodilo, mislilo se, do njihova 
još jačeg otuđivanja od domaćeg jezika, roda i nacionalnoga duha, koji su, u vrijeme kada 
je razvitak nacije bilo jedno od gorućih pitanja, bili iznimno važni. Također, opasnost se 
vidjela i u činjenici da su romani i druga literatura sumnjive naravi uglavnom čitani u pri- 
vatnosti. Takav se način čitanja već sam po sebi držao opasnim, gotovo anarhičnim, jer se 
recepcija pisane riječi, bez posrednika između knjige 1 čitatelja, na taj način teško mogla 
kontrolirati. Čitanje je u privatnosti poticalo na razmišljanje i omogućavalo razvijanje 
kritičkoga stava, što je još uvijek izazivalo velik zazor. 

Naposljetku, teško možemo znati u kojoj su mjeri navedene preporuke za čitanje bile 
doista i učinkovite. Ipak, dosadašnja nam istraživanja o cenzuri svjedoče da su, unatoč 
strogom nadzoru proizvodnje i trgovine knjigama te unatoč brojnim preporukama za či- 
tanje, zabranjene knjige ipak bile čitane. Ni Crkva, ni svjetovne, ni školske vlasti nisu us- 
pijevale spriječiti da knjige koje su se smatrale opasnima, zlima i nemoralnima različitim 
načinima i putovima stignu u ruke zainteresiranih čitatelja jer, u protivnom, izvori toga 
vremena zasigurno ne bi obilovali toliko velikim brojem upozorenja o štetnosti njihova 
čitanja. To nas može navesti na zaključak da navedeni savjeti, iako su zasigurno u odre- 
đenoj mjeri usmjeravali čitateljske navike mladih, ipak nisu imali onakav učinak kakav se 
možda očekivao. Korisno bi vjerojatno bilo, uz perspektivu »odozgor«, odnosno analizu 
stavova pripadnika crkvenih i pedagoških krugova o opasnostima čitanja koja su u to doba 
vrebala na mlade, a koja je u ovom radu bila temeljna metodološka okosnica, poslužiti se i 
perspektivom »odozdo«, odnosno analizirati i istražiti u kojoj su se mjeri mladi navedenih 
preporuka doista i držali, služeći se pritom nizom drugih izvora (dnevničkih zapisa čita- 
telja/ica, korespondencije, inventara privatnih knjižnica i sličnih). Tek bismo tada mogli 
dobiti potpuniju sliku o učinkovitosti crkveno-vjerskih i pedagoških nastojanja oko obli- 
kovanja čitateljskih navika hrvatske mladeži 19. stoljeća. No predmet je to nekoga drugog, 
novog istraživanja. 


Summary 


KEEPERS OF PUBLIC MORALITY: ECCLESIASTICAL, RELIGIOUS AND PEDAGOGI- 
CAL ENDEAVORS REGARDING READING HABITS OF THE CROATIAN YOUTH 
IN THE NINETEENTH CENTURY 


Throughout the entire history, especially after the invention of printing machine, many 
writers, pedagogues, clerics and other keepers of public morality emphasized a bad in- 
fluence of some morally doubtful writings — particularly lascivious and erotic literature. 

Moreover, even quite benign love Lyrics or love literature in general that had some impact 
on readers was often under keepers' scope. The late eighteenth century and the first half 
of the nineteenth century was a period marked by an intensive change regarding reading 
culture, and consequently number of keepers' warnings increased. Namely, during this pe- 
riod not only the number ofreaders increased but also topics of their interest became more 

heterogeneous and similarly social importance of reading started to grow. Consequently, 

on the contemporary library market emerged many new literary genres that attracted wide 
circle ofnew readers. Moreover, some new »modern« forms of reading occurred, and soon 
after the first public libraries have been opened. All this provoked anxiety of ecclesiasti- 
cal authorities, who were concerned because of decrease of morality, distancing from 
spiritual values and purity of belief, and secularization and dechristianisation of society. 

Moreover, trend ofreconsideration and examination of the Church authority, including edu- 
cational values (i.e. pedagogues authority) led towards even bigger distance from tradi- 
tional moral values. Although such literary changes hit realm of Croatia much latter, and 
though Croatia at that time predominately still was impregnated with oral culture, civil 
and ecclesiastical authorities were aware that educated readers, who were mostly situated 
in urban areas and therefore possible influence of new reading habits could not have any 
broader impact, followed all the novelties on the library market. Therefore, authorities 
tried through censorship and suggested guidelines to form and shape reading habits of 
believers and citizens, and — at the same time — to keep them within acceptable moral 
framework that led towards loyalty and obedience. Thus, author of this article analyzed 
recommendations that were mostly addressed to young people, especially girls, because it 
was considered that they could be most affected by these new reading trends. Authors of 
such recommendations were members of ecclesiastical circles and some respectable peda- 
gogues of that time were among them. Recommendations that could be found in various 
contemporary publications — such as devotional booklets, catechism, breviaries, spelling 
books etc. — promoted reading of spiritual and moral didactical literature, but also some 
itineraries, biographies, historical, geographical and natural sciences studies. Moreover, 

they encouraged collective reading in family circle or in ecclesiastical community because 
in this way keepers of morality could control reception of the read word, and such reading 
was considered as »healthy«, »useful« or »rational« reading. On the other hand, young 
people were advised not to read not only atheistic and heretic literature but also to avoid 
any »shameless and immoral« literature that could lead them towards sinful behavior. 

Such recommendations basically targeted love novels, which were at that time considered 
as morally and socially inappropriate. The reason for such attitude towards love novels 
was fact that such literature was usually read in privacy without any mediator, which 

could allow reader to build up some critical viewpoint regarding the read text and to think 
about it. Although such above mentioned recommendations did shape reading habits of 
youth to some extent, basically did not achieve their goal to prevent reading of inadequate 
literature. This can be concluded from the fact that such forbidden literature was read, in 
spite ofall the authorities efforts. 

